title: Prigorodnojen satama

text: Prigorodnojen sataman vuosittainen rahtimäärä:


title: Naval Special Warfare Development Group

text: SEAL Team 6, viralliselta nimeltään Naval Special Warfare Development Group on Yhdysvaltain laivaston erikoisjoukko, joka suorittaa tehtäviä, joita pidetään liian vaarallisina tavallisille joukoille. SEAL Team 6 kuuluisimpiin operaatioihin kuuluu Operation Neptune Spear, jossa terroristijärjestö Al-Qaidan johtaja Osama bin Laden sai surmansa


title: Naval Special Warfare Development Group

text: SEAL Team 6 koostuu yhteensä kuudesta ryhmästä:


title: Naval Special Warfare Development Group

text: SEAL Team 6 päätettiin perustaa Iranin panttivankikriisin ja epäonnistuneen panttivankien pelastusyrityksen jälkeen vuonna 1980. Vastuu yksikön perustamisesta annettiin komentaja Richard Marcinkolle. Marcinko antoi yksikölle nimen SEAL Team 6 harhauttaakseen Neuvostoliiton vakoojia yliarvioimaan SEAL-ryhmien määrän jos tieto heille vuotaisi. Ryhmiä oli tuolloin todellisuudessa vain kaksi. Joukko koostui alun perin vain kahdesta rynnäkköryhmästä nimeltä "Blue" ja "Gold".


title: Naval Special Warfare Development Group

text: SEAL Team 6 laajeni merkittävästi vuoden 2001 jälkeen, kun sille alkoi virrata rahaa terrorisminvastaisen sodan myötä. Uusien vaatimusten täyttämiseksi joukon vahvuus nousi noin 300:een niin sanottuun rynnäkköjoukon jäseneen ja 1 500:aan tukevaan henkilöön. SEAL Team 6 lähetettiin Afganistaniin Afganistanin sodan myötä, jossa sen tarkoituksena oli jahdata Al-Qaidan johtohahmoja. Joukkoa käytettiin kuitenkin lopulta paljolti myös vähemmän merkityksellisiä kohteita, kuten tavallisia Taleban-liikkeen taistelijoita vastaan. Vuotta 2001 seuranneen 14 vuoden aikana SEAL Team 6:n tappiot olivatkin suuremmat kuin yksikön koko muun historian aikana yhteensä. SEAL Team 6:n ensimmäinen suurempi taistelu käytiin Afganistanissa Takur Gharin vuorella maaliskuussa 2002, jolloin joukkoon kuulunut Neil C. Roberts putosi helikopterista Al-Qaidan taistelijoiden hallitsemaan maastoon. Hän sai surmansa ennen kuin hänet voitiin pelastaa ja hänestä tuli näin SEAL Team 6:n ensimmäinen Afganistanissa kuollut jäsen. Vuoden 2002 aikana suuri osa Osama bin Ladenin taistelijoista pakeni Pakistanin puolelle ja taistelut itse Afganistanissa vähenivät merkittävästi.


title: Naval Special Warfare Development Group

text: Irakin sodan myötä Yhdysvaltojen sotilaallinen vahvuus Afganistanissa pieneni ja Taleban kokosi samaan aikaan rivejään. Kehityksestä huolestuneena kenraaliluutnantti Stanley A. McChrystal päätti käyttää erikoisjoukkoja Talebania vastaan. Team 6 alkoi toteuttaa yöhyökkäyksiä, jotka kohdistettiin keskiluokan tärkeysasteen Taleban-järjestön jäseniä vastaan. Näitä kohteita oli paljon ja enimmillään joukko saattoi tappaa 10-25 vihollista joka yö. Afganistanissa Team 6 liitettiin myös joihinkin iskuihin, joissa sai surmansa siviilejä. Joulukuussa 2009 Afganistanin armeijan joukkojen kanssa toteutetussa operaatiossa Ghazi Khanin kylässä sai YK:n mukaan surmansa kahdeksan aseetonta opiskelijaa. Yhdysvaltojen armeijan mukaan surmansa saaneet olivat rakentaneet jonkinlaisia räjähteitä.


title: Naval Special Warfare Development Group

text: Vuonna 2011 Team 6 suoritti iskun Pakistanin Abbottabadin kaupunkiin ja surmasi siellä talossa piilotelleen Al-Qaidan johtajan Osama bin Ladenin.


title: Törnroos

text: Törnroos tai Thörnroos on muun muassa seuraavien henkilöiden sukunimi:


title: Pilkkukala

text: Pilkkukala ("Phalloceros caudimaculatus") on hammaskarppeihin kuuluva kala.


title: Pilkkukala

text: Pilkkukalakoiras kasvaa 3,5 cm pitkäksi, naaras jopa kuusisenttiseksi. Pohjaväri on kellertävä, ja koiraassa on epäsäännöllisiä mustia pilkkuja.


title: Pilkkukala

text: Pilkkukala elää Etelä-Amerikassa: Rio de Janeiron eteläpuolella Brasiliassa, Uruguayssa ja Argentiinassa. Kalaa on levitetty lampiin ja puroihin torjumaan moskiitontoukkia. Myöhemmin on todettu että kala ei edes syö kovin paljon moskiitontoukkia. Australiassa Uuden Etelä-Walesin osavaltiossa elää kanta, jonka arvellaan levinneen sinne kotiakvaariosta.


title: Pilkkukala

text: Pilkkukalan luonnollista elinympäristöä ovat hitaasti virtaavat joet ja purot, ja kasvien täyttämät lammikot. Niitä on tavattu myös estuaareista, joten ne näyttävät kestävän mietoa murtovettä.


title: Pilkkukala

text: Pilkkukala on varsin helppohoitoinen akvaariokala. Se syö useimpia valmisruokia, ja kestää monenlaisia vesioloja ja lämpötiloja. Sen luonnollisessa ympäristössä veden pH on 7.4-7.6, mutta akvaariossa se on menestynyt vesissä, joiden pH on välillä 7-8. Akvaarioon suositellaan hienoa hiekkapohjaa ja tiheää kasvillisuutta, johon kuuluu myös veden pinnalla kelluvia kasveja.


title: Vuoden 1994 Atlantin hurrikaanikausi

text: Vuoden 1994 Atlantin hurrikaanikausi tuotti seitsemän trooppista myrskyä, joista kolme oli hurrikaaneja. Coloradon osavaltionyliopiston hurrikaaniasiantuntija William Gray ennusti kaudelle kymmenen myrskyä, joista kuusi olisi ollut hurrikaaneja.


title: Tervo (täsmennyssivu)

text: Tervo on Suomen kunta ja seuraavien henkilöiden sukunimi:


title: Tainio

text: Tainio on seuraavien henkilöiden sukunimi:


title: Sirkiä

text: Sirkiä on muun muassa seuraavien suomalaisten henkilöiden sukunimi:


title: Schroderus

text: Schroderus on seuraavien henkilöiden sukunimi:


title: Arvind Kejriwal

text: Arvind Kejriwal (s. 16. elokuuta 1968) on intialainen poliitikko ja sosiaaliaktivisti. Kejriwal avusti vuoden 2011 Intian korruption vastaisen liikkeen johtohahmoa Anna Hazarea tämän kampanjassa. Kejriwal perusti Aam Aadmi -puolueen marraskuussa 2012.


title: Roth

text: Roth on muun muassa seuraavien henkilöiden sukunimi:


title: Roiha

text: Roiha on suomalainen sukunimi, joka on muun muassa seuraavilla henkilöillä:


title: Renlund

text: Renlund viittaa seuraaviin:


title: Pyykkö

text: Pyykkö on suomalainen sukunimi, joka on muun muassa seuraavilla henkilöillä:


title: Vankkamolli

text: Vankkamolli ("Priapella compressa") on hammaskarppeihin kuuluva kala. Se elää Meksikossa Chiapasin alueella Rio Grijalvan vesistöstä Rio Usumacintan vesistöön ulottuvalla alueella. Vankkamollit viihtyvät matalissa mutta nopeasti virtaavissa vesissä. Koiras voi kasvaa 4,5 cm pitkäksi, naaras seitsensenttiseksi.


title: Espoon aikuislukio

text: Espoon aikuislukio on Espoossa toimiva lukio. Koulu sijaitsee Espoon Tapiolassa osoitteessa Itätuulentie 1. Lukio-opintojen ohella kuka tahansa voi opiskella yksittäisiä aineita aineopiskelijana. Opiskella voi sekä aamulla, päivällä että illalla, ja koko lukion voi suorittaa myös verkko-opiskeluna netissä.


title: Espoon aikuislukio

text: Tapiolan yhteiskoulun iltalinja aloitti toimintansa syksyllä 1969. Tapiolan yhteiskoulun rehtorina toimi Heikki Niemelä ja iltalinjan apulaisrehtoriksi valittiin Reino Nieminen (1969-73). Vuonna 1977 koulu liitettiin Espoon kaupungin koulujärjestelmään ja sen nimi muuttui Tapiolan lukion iltalinjaksi. Rehtoriksi tuli Liisa Tommila (1977-85). Syksystä 1985 lähtien opetusta annettiin aamuyhdeksästä alkaen uusissa tiloissa Itätuulenkuja 8:ssa. Rehtorina toimi Marjukka Rantanen (1985-2010). Koulu itsenäistyi ja nimeksi tuli syksyllä 1988 Tapiolan iltalukio. Opetushallitus hyväksyi 29.12.1994 aikuislukion opetussuunnitelman perusteet. Uuden lainsäädännön myötä koulun nimi muuttui Tapiolan aikuislukioksi syksyllä 1994.


title: Espoon aikuislukio

text: Espoon toinen iltakoulu aloitti toimintansa syksyllä 1972 nimellä Viherlaakson yhteiskoulun iltalinja. Jouko Sammal oli iltalinjan ensimmäinen apulaisrehtori. Viherlaakson yhteiskoulun siirtyessä kaupungin omistukseen 1.7.1977 iltalinjasta tuli Viherlaakson lukion iltalinja ja rehtorina aloitti Kaija Teikari (1977-1990). Vuodesta 1989 rehtorin viransijaisena toimi Matti Asumaa ja hänet valittiin rehtoriksi 1991.


title: Espoon aikuislukio

text: 31. heinäkuuta 2005 Tapiolan aikuislukio ja Viherlaakson aikuislukio yhdistettiin ja toiminta jatkui Espoon aikuislukiona Tapiolassa Opintiellä ja Itätuulenkujalla sekä Viherlaaksossa. Viherlaakson aikuislukion rehtori Matti Asumaa jäi eläkkeelle samana vuonna. Aikuislukiolla oli yksi rehtori ja kaksi apulaisrehtoria. Syksyllä 2009 opetuslautakunta teki päätöksen, että Viherlaakson toimipiste lakkautetaan ja aikuislukio-opetus keskitetään Tapiolaan 1. elokuuta 2010 alkaen. Espoon aikuislukion rehtorina aloitti Matti Kauppila. Vuoden 2015 alusta Espoon aikuislukio liitettiin hallinnollisesti osaksi Espoon seudun koulutuskuntayhtymää, Omniaa.


title: Veitsihammaskarppi

text: Veitsihammaskarppi ("Alfaro cultratus") on hammaskarppeihin kuuluva kala. Se elää Keski-Amerikassa: Costa Ricassa, Panamassa ja Nicaraguassa. Se voi kasvaa 7,5–8 cm pitkäksi, naaraat ovat suurempia kuin koiraat.


title: Pori Rugby

text: Pori Rugby on porilainen rugbyseura, joka perustettiin vuonna 2011. Seuran alaisuudessa pelaavat miesten joukkue Pori Rugby Bombers ja naisten joukkue Pori Rugby Lollers. Molemmat joukkueet pelasivat ensimmäisen kautensa vuonna 2012.


title: Verkkohammaskarppi

text: Verkkohammaskarppi ("Alfaro huberi") on hammaskarppeihin kuuluva kala. Se elää kirkkaissa, nopeasti virtaavissa vesissä Keski-Amerikassa: Guatemalassa, Hondurasissa ja Nicaraguassa. Koiras voi kasvaa 5 cm pitkäksi, naaras jopa 7 cm pitkäksi.


title: Casagrande

text: Casagrande voi viitata seuraaviin:


title: Posti (täsmennyssivu)

text: Posti viittaa seuraaviin:


title: Hehkujuovatetra

text: Hehkujuovatetra ("Hyphessobrycon amapaensis") on tetrojen heimoon kuuluva kala.


title: Hehkujuovatetra

text:
Hehkujuovatetra kasvaa 3 cm pitkäksi. Sen kyljessä on musta ja punainen vaakasuora viiva.
Se on kotoisin Amapan osavaltiosta Brasiliasta.


title: The Best Exotic Marigold Hotel

text: The Best Exotic Marigold Hotel on vuonna 2012 ensi-iltansa saanut John Maddenin ohjaama draamakomedia. Elokuvassa näyttelevät muun muassa Judi Dench, Celia Imrie, Bill Nighy, Ronald Pickup, Maggie Smith, Tom Wilkinson ja Penelope Wilton. Elokuva perustuu Deborah Moggachin vuonna 2004 julkaistuun romaaniin "These Foolish Things". Tarina kertoo brittieläkeläisistä, jotka lähtevät viettämään leppoisia eläkepäiviään eksoottiseen ja ”ei niin kalliiseen” Intiaan. Houkutteleva mainos uudistuneesta Marigold Hotellista kädessään ja upeat visiot antoisista eläkepäivistä mielessään, he saapuvat paikkaan, joka onkin vain kuori entisajan loistostaan.


title: The Best Exotic Marigold Hotel

text: Elokuva oli ehdolla parhaan komediaelokuvan Golden Globe -palkinnon saajaksi ja parhaan brittiläisen elokuvan BAFTA-palkinnon saajaksi.


title: Sandy Hookin kouluammuskelu

text: Sandy Hookin kouluammuskelu tapahtui 14. joulukuuta 2012 Sandy Hookin alakoulussa Newtownissa, Connecticutin osavaltiossa Yhdysvalloissa. Ammuskelussa kuoli 28 henkilöä, joista 20 oli lapsia.


title: Sandy Hookin kouluammuskelu

text: Hieman ennen kello puolta kymmentä aamulla paikallista aikaa Adam Lanza surmasi kotonaan äitinsä ampumalla tätä neljä kertaa kasvoihin. Tämän jälkeen hän ajoi äitinsä autolla koululle ja tunkeutui väkisin sisälle luotiliiveihin pukeutuneena mukanaan ainakin kaksi käsiasetta ja yksi 223-kaliiperinen kivääri sekä useita patruunalippaita. Ammuskelu alkoi noin kello 9.35 paikallista aikaa. Ennen lasten ampumista hän surmasi kuusi aikuista. Suurin osa ampumisesta tapahtui kahdessa ala-asteen luokkahuoneessa, joista toisessa surmattiin 14 lasta ja toisessa kuusi; kahdeksan poikaa ja 12 tyttöä. Ammuskelu tapahtui pääosin koulun yhdessä osassa, kahdessa huoneessa. Surmansa saaneet lapset olivat 6–7-vuotiaita. Kuolonuhrien joukossa olivat myös koulun rehtori ja psykologi. Kaikki kuusi aikuista olivat naisia, jotka työskentelivät koulussa. Lanza ampui itsensä käsiaseella, kun ensimmäiset poliisit saapuivat kouluun.


title: Sandy Hookin kouluammuskelu

text: Epäilty ampuja, 20-vuotias Adam Lanza oli veljensä Ryan Lanzan mukaan kärsinyt pitkään mielenterveysongelmista. Lanzalla ei tiettävästi ollut aiempaa rikostaustaa. Tuttavien mukaan hän oli ujo, yksinäinen ja hyvin älykäs. Erään sukulaisen mukaan hän olisi ollut jollain tavalla autistinen. Lanzan vanhemmat olivat eronneet, ja hän asui äitinsä luona Newtownissa. Joukkomurhassa käytetyt aseet oli rekisteröity ampujan äidin, Nancy Lanzan nimiin.


title: Sandy Hookin kouluammuskelu

text: Yhdysvaltain presidentti Barack Obama oli tapahtuman vuoksi järkyttynyt ja murheen murtama. Hän esitti surunvalittelunsa kuolonuhrien omaisille, lupasi Connecticutin osavaltiolle kaiken tarvittavan avun ja peräänkuulutti yhteen hiileen puhaltamista, jotta samankaltaisia tragedioita ei enää tapahtuisi. Kuvanjakopalvelu Instagramiin ladattiin tapahtuman jälkeisen vuorokauden aikana kymmeniätuhansia kuvia kouluampumisen uhrien muistamiseksi; mm. aseiden vastaisia kuvia, kuvia Sandy Hookin koulun oppilaista ja rukouskehotuksia. Useiden Euroopan maiden johtajat esittivät surunvalittelunsa tapahtumien johdosta. Suomen poliisi tehosti nettikeskustelujen valvontaa siltä varalta, että ampumistapaus yllyttäisi matkimaan tekoa.


title: Sandy Hookin kouluammuskelu

text: Tragedia herätti USA:ssa kiivaan keskustelun aselaeista. The Journal News -lehti herätti vihastusta julkaisemalla 33000 aseluvan haltijan yhteystiedot. Lehti puolustautui sanomalle, että koki asian tärkeäksi Connecticutin joukkosurman jälkeen.


title: Sandy Hookin kouluammuskelu

text: Kouluammuskelusta johtuen Yhdysvalloissa vedettiin pois lukuisia koulusurmiin viittaavia kappaleita useilta radioasemilta.


title: Sandy Hookin kouluammuskelu

text: Laulukilpailu, X Factor USA omisti kappaleen tälle tapaturmalle vuonna 2012. Top 13 finalistia lauloivat ”You’re Not Alone”.


title: La sfida dei giganti

text: La sfida dei giganti (”Jättiläisten haaste”) on vuonna 1965 valmistunut italialainen seikkailuelokuva. Tyylilajiltaan peplumia edustavan filmin on ohjannut Maurizio Lucidi alias Maurice Bright. Sen päähenkilöä Herkulesta esittää kehonrakentaja Reg Park.


title: La sfida dei giganti

text: Herkules lähtee etsimään parannuskeinoa maan jumalan Gaian riivaamalle pojalleen Ksanthokselle. Sillä aikaa leskeksi jäänyt Syrakusan kuningatar Leda hankkiutuu eroon kosijoistaan ottamalla suojiinsa Herkuleena esiintyvän Gaian pojan Antaioksen, joka alkaa hallita maata julmana hirmuvaltiaana. Vapautettuaan Ksanthosin Gaian kirouksesta Herkules palaa kotiinsa, jossa hän kuulee nimellään esiintyvästä huijarista. Herkules tuhoaa Syrakusan aiheuttamalla tulivuori Etnan purkauksen ja tappaa Antaioksen painiottelussa nostaen hänet irti maasta, jolloin Gaia ei pääse auttamaan poikaansa.


title: La sfida dei giganti

text: "La sfida dei giganti" on 1960-luvun viimeisiä peplum-elokuvia, ja katsojasta tuntuu, että tekijät ovat halunneet puristaa tyylilajista viimeisetkin mehut ennen kuin heittävät sen menemään. Suuri osa elokuvasta koostuu Reg Parkin kahden ensimmäisen Herkules-filmin "Herkules – Atlantiksen valloittaja" ja "Herkules voittaa helvetin" uudelleen dubatuista kohtauksista, joiden ympärille on kyhätty kokonaan uusi juoni. Elokuvaa varten perustetun tuotantoyhtiön Schermi Riuniti (”Yhtyneet valkokankaat”) nimessä voidaan nähdä ironiaa, mutta toisaalta on arveltu, että tuottaja Achille Piazzi oli tapansa mukaan joutunut rahoitusvaikeuksiin ja myynyt projektin toiselle tuottajalle, joka on saattanut sen loppuun edellisistä filmeistä lainatulla aineistolla. Elokuvan ohjaajaksi mainittu Maurizio Lucidi oli aikaisemmin työskennellyt "Atlantiksen valloittajan" leikkaajana. Ilmeisesti tässäkin tapauksessa Lucidi on toiminut lähinnä valmiin materiaalin leikkajana ja tarvittavat uudet osat on tehnyt kuvaaja Alvaro Mancori.


title: La sfida dei giganti

text: Puutteistaan huolimatta "La sfida dei giganti" on kiintoisa esimerkki peplumille muutenkin tyypillisestä kuvamateriaalin kierrätyksestä. Sen ansioita ovat Technicolor-väreissä tehty laajakangaskuvaus, Ugo Filippinin uudelleen säveltämä musiikki sekä Lorenzo Gicca Pallin käsikirjoituksen vanhempi-lapsi -teemat. Reg Parkin, Steve Reevesin ja Gordon Scottin sijaisnäyttelijänä toiminut Giovanni Cianfriglia on erinomainen Herkuleen läpeensä pahana kaksoisolentona. Park on vakuuttava Herkules, jonka uudet osuudet tunnistaa hänen partansa erilaisesta leikkauksesta. Elokuvan kohokohta on uuteen materiaaliin kuuluva kiivas painiottelu Grotte Di Salonen luolassa.


title: La sfida dei giganti

text: "La sfida dei gigantin" kaupallinen menestys jäi ymmärrettävistä syistä hyvin vähäiseksi. Se tuotti Italiassa ainoastaan 85 miljoonan liiran pääsylipputulot.


title: La sfida dei giganti

text: Elokuvan englanninkielinen versio "Hercules the Avenger" on saatavilla Retromedian aluekoodittomana DVD-julkaisuna, joka on laadultaan vähintään tyydyttävä. Sen kylkiäisenä on Alan Steelin merirosvoseikkailu "Hercules and the Black Pirate".


title: Luettelo Pohjois-Korean diplomaattisista edustustoista

text: Tämä on luettelo Pohjois-Korean diplomaattisista edustustoista. Korean demokraattinen kansantasavalta on yksi maailman sulkeutuneimmista valtioista ja siksi sillä ei ole paljon diplomaattisia siteitä muihin maihin.


text: Kylmän sodan aikana Korean demokraattisella kansantasavallalla oli hyvät suhteet Neuvostoliiton ja sen sateliittivaltioihin sekä kehitysmaihin. Korean tasavallan tunnustaminen YK:ssa sekä niemimaan kahden valtion tunnustaminen kansainväliseksi osaksi joutui Pohjois-Korea tekemään monia muutoksia, muun muassa sulkemaan suurlähetystöjä etenkin Itä-Euroopassa. Pohjois-Korean avautuminen Länsi-Euroopassa oli hidasta ja yhdessä vaiheessa Ruotsi oli ainoa valtio, jossa oli Pohjois-Korean diplomaattinen edustusto.


title: Robinsonin projektio

text: Robinsonin projektio on Arthur H. Robinsonin vuonna 1963 maailmankarttoja varten suunnittelema karttaprojektio. Sen tarkoituksena oli saada aikaan kompromissi, jossa ne ongelmat, jotka aina esiintyvät kuvattaessa koko maapallon pintaa tasolle, olisivat mahdollisimman vähäiset.


title: Robinsonin projektio

text: Arthur H. Robinson laati projektionsa vuonna 1963 Rand McNally-yhtiön toimeksiannosta, joka on käyttänyt tätä projektiota julkaisemissaan maailmankartoissa siitä lähtien. Vuonna 1974 Robinson julkaisi yksityiskohtaisemmat tiedot siitä, miten projektio oli laadittu. Yhdysvaltalainen National Geographic Society (NGS) otti vuonna 1988 Robinsonin projektion käyttöönsä yleiskäyttöisissä maailmankartoissaan, jolloin se korvasi järjestön aikaisemmin käyttämän Van der Grintenin projektion. Vuonna 1998 NGS kuitenkin luopui tästä projektiosta ja alkoi sen sijaan käyttää Winkel tripel -projektiota.


title: Robinsonin projektio

text: Robinsonin projektio ei ole oikeapintainen eikä oikeakulmainen, mutta molemmissa suhteissa sen virheet on pyritty saattamaan mahdollisimman pieniksi. Robinson arveli, että tällä tavoin saataisiin parempi yleisnäkymä maailmasta kuin jos kumpi tahansa edellä mainituista olisi asetettu tavoitteeksi. Pituuspiirit näkyvät loivasti kaareutuneina, välttäen äärimmäisyyksiä, mutta molemmat navat venyvät pitkiksi janoiksi sen sijaan, että näkyisivät pistemäisinä.


title: Robinsonin projektio

text: Tämän vuoksi kartan vääristymä lähellä napoja on suuri mutta pienenee nopeasti vähänkin kauempana navoista. Koska leveyspiirit näkyvät suorina, kulmien vääristymä korkeilla leveysasteilla kaukana kartan keskipituuspiiristä on suuri, samoin kuin muissakin vastaavanlaisissa projektioissa. Kuitenkin siihen aikaan kun projektio laadittiin, se täytti Rand McNallyn asettamat tavoitteet, että koko maailmasta olisi laadittava hyvä kartta.


title: Robinsonin projektio

text:
Projektio määritellään seuraavan taulukon avulla:
Tässä PLEN-sarakkeessa olevat luvut tarkoittavat kunkin leveyspiirin pituutta kartalla, PDFE kerrottuna vakiolla 0,5072 taas kunkin leveyspiirin etäisyyttä päiväntasaajasta. Muille leveysasteille nämä luvut muodostetaan interpoloimalla. Leveyspiirit näkyvät kartassa yhdensuuntaisina vaakasuorina viivoina, jotka pituuspiirit leikkaavat tasavälein.


title: Nahodkan satama

text: Nahodkan satama (, LOCODE:RU NJK) on Venäjän Primorjen aluepiirin Nahodkan kaupungissa, Tyynenmereen kuuluvan Japaninmeren Nahodkanlahden ("Zaliv Nahodka") länsiosassa sijaitseva merkittävä merisatama.


title: Nahodkan satama

text: Satama-alueeseen kuuluu erilaisia osia, joista keskeisimpiin kuuluvat tavarasatama, merikalastussatama, öljysatama ja satamahallinto. Alueella toimii myös telakka. Noin kolme kilometriä Nahodkanlahdelmassa ("Buhta Nahodka") sijaitsevan tavarasataman eteläpuolella olevaan Nahodkan öljysatamaan saavat liikennöidä enintään 11,5 metrin syväyksen alukset; muut satamaosat ovat öljysatamaa matalampia.


title: Nahodkan satama

text: Vuoden 2011 satamatilastojen mukaan Nahodkan satama oli Venäjän suurimpia Tyynenemeren merisatamia. Vuonna 2012 se oli rahtimäärällä mitattuna Venäjän Tyynenmeren satamista 3. suurin Sahalinin alueen Vostotšnyin ja Habarovskin aluepiirin Vaninon satamien jälkeen.


title: Nahodkan satama

text: Nahodkan sataman vuosittainen rahtimäärä:


title: Giovanni Cianfriglia

text: Giovanni Cianfriglia (s. 5. huhtikuuta 1935 Rooma) on italialainen elokuvanäyttelijä.


title: Giovanni Cianfriglia

text: Uimista ja nyrkkeilyä harrastanut atleettinen Cianfriglia aloitti uransa Steve Reevesin sijaisnäyttelijänä "Voittamattomassa Herkuleessa" vuonna 1957. Hän työskenteli sijaisnäyttelijänä ja esitti rooleja 1950–1960-lukujen vaihteen peplumelokuvissa. 1960-luvun puolivälistä lähtien Cianfriglia näytteli useissa italowesterneissä nimellä "Ken Wood". Myöhemmin hän esiintyi muun muassa seikkailuelokuvissa ja komedioissa sekä työskenteli televisiossa.


title: Haukilahden koulu ja lukio

text: Haukilahden koulu ja lukio on Espoon Haukilahdessa sijaitseva noin 650 oppilaan ja opiskelijan oppilaitos. Koulun tiloissa toimii noin 300 oppilaan peruskoulu ja noin 350 opiskelijan lukio. Nykyisen edeltäjä, yksityinen Etelä-Espoon Yhteiskoulu aloitti toimintansa 1952 Espoon toiseksi vanhimpana oppikouluna, ja sai lukio-oikeudet 1958. Koulu kunnallistettiin 1977 ja on siitä saakka toiminut nykymuotoisena yläkouluna ja lukiona. Molemmat toimivat tällä hetkellä väistötiloissa: Haukilahden lukio on toiminut syksystä 2016 alkaen Espoon Otaniemessä, ja Haukilahden koulu vuorostaan on toiminut syksystä 2017 alkaen väestötiloissa Espoon Nihtisillassa.


title: Haukilahden koulu ja lukio

text: Haukilahden koulun ja lukion perustamista valmisteleva kokous pidettiin Gräsan kansakoululla (nykyinen Niittykummun koulu) 30. maaliskuuta 1949. Koulun toimintaa tukeva Etelä-Espoon Yhteiskoulun Kannatusyhdistys rekisteröitiin 26. lokakuuta 1950. Suomenkielisen koulun perustamisesta kiinnostunut professori Aapeli Saarisalo myi Espoon kunnalle omistamansa kolmikerroksisen huvilan tontteineen koulua varten. Koulu sai lukioluvat 24. huhtikuuta 1952 ja aloitti toimintansa oppikouluna 1. syyskuuta 1952, jolloin koulussa oli 37 ensiluokkalaista. Kouluun sisäänkirjoittautuminen maksoi ensimmäisenä vuonna 500 markkaa ja lukukausimaksu oli 8 000 markkaa henkilöltä. Maksu pysyi samana alkuvuosina, mutta lukukausimaksusta annettiin alennusta saman perheen lapsille. Koulupäivät olivat ensimmäisinä vuosina maksimissaan yli kymmenen tunnin mittaisia kello 8.15–18.40. Kannatusyhdistys osti tontin rakennuksineen kunnalta 11 miljoonalla helmikuussa 1956. Koulurakennusta laajennettiin 1950-luvun lopulla kahteen otteeseen.


title: Haukilahden koulu ja lukio

text: Koululle myönnettiin lukio-oikeudet huhtikuussa 1958, ja ensimmäinen koulun oma oppilasryhmä jatkoi keskikoulusta koulun lukioon jo saman vuoden syyslukukaudella. Ensimmäiset ylioppilaat valmistuivat Haukilahden lukiosta keväällä 1961. Koulurakennusta laajennettiin 1960-luvulla kahteen kertaan. Toisen laajennuksen yhteydessä 1963 sen julkisivu kääntyi silloisen Jorvaksentien laajentamisen seurauksena etelään Haukilahteen päin, kun pääsisäänkäynti ja kulku kouluun siirtyivät rakennuksen eteläpuolelle rakennetulle Koulutanhualle. TVH liitti koulun samalla kaupungin vesihuoltoon.


title: Haukilahden koulu ja lukio

text: Peruskoulu alkoi Espoossa 1970-luvulla, mikä Etelä-Espoon yhteiskoulun kannatusyhdistyksen oli otettava huomioon. Peruskoulujärjestelmän tulo aiheutti esimerkiksi vuonna 1972 kadon koulun opettajakunnassa, kun koko oppilaitoksen toiminnan jatkuminen oli vaakalaudalla. Samana vuotena siirryttiin jo peruskoulun mukaiseen jakoon ala- ja yläasteen, vaikka koulu jatkoi toimintaansa vielä yksityisenä. Monien kokousten jälkeen koulun kannatusyhdistys päätti keväällä 1976 vuokrata koulun tontin Espoon kaupungille, jonka tehtäväksi tuli ylläpitää Haukilahden koulua ja lukiota. Koulutontin ja sen rakennusten ylläpito jäi kannatusyhdistyksen vastuulle. Yhdistys ryhtyi suunnittelemaan rakennusten peruskorjausta ja laajentamista, mutta sen resurssit eivät olleet riittävät rakennusprojektiin. Vuonna 1984 kaupunki ja kannatusyhdistys tekivät sopimuksen, jonka mukaisesti koulun tontti vuokrattiin kaupungille 30 vuodeksi 80 000 markan vuosihintaan, joka oli sidottu elinkustannusindeksiin.


title: Haukilahden koulu ja lukio

text: Espoon kaupunki aloitti 1988 koulurakennuksen laajentamisen ja saneerauksen, ja 1990 valmistuneeseen siipeen tulivat muun muassa uusi ruokala ja auditorio. 1990-luvulla lukio siirtyi muiden Suomen julkisten lukioiden tapaan luokattomaan lukio-opetukseen. Koulun tilat ovat 2000-luvulle tultaessa jääneet ahtaiksi, mikä on tuntunut etenkin peruskoulun puolella, jossa oppilaita on ollut noin sata liikaa tiloihin nähden. 1990-luvun laman aikana rakennettu auditorio oli jo valmistuessaan liian pieni.


title: Haukilahden koulu ja lukio

text: Tilakeskuksen vuonna 2013 tekemän selvityksen mukaan Espoossa on 33 koulua, jotka vaativat perusteellista korjausta ja 15–20 koulua, joita uhkaa sulkeminen, ellei niitä korjata viiden vuoden aikana. Näistä kiireellisenä kohteena mainitaan viiden muun ohessa Haukilahden koulun ja lukion rakennus. Sisäilman puhtauteen liittyvät ongelmat ovat ainakin osasyy kaikissa listatuissa tulevissa koulukorjauksissa. Tilakeskuksen investointiesityksessä vuosille 2015–2019 Haukilahden koulu ja lukio mainitaan peruskorjattavien ja laajennettavien kohteiden listalla. Tilakeskuksen esitys ei määrittele kohteelle valmistumistavoitetta, mutta sivistystoimen esittää tavoitteeksi vuotta 2019. Opetus- ja varhaiskasvatuslautakunnan lausunnossa Tilakeskus-liikelaitoksen investointiesityksestä Haukilahden koulun ja lukion peruskorjaus nähtiin kiireisimpänä peruskorjauskohteena Tapiolan alueella, jonka korjaamista suunniteltiin aloitettavaksi Tapiolan koulun ja lukion peruskorjauksen jälkeen. Haukilahden oppilaitosrakennusta esitettiin lausunnossa myös laajennettavaksi peruskorjauksen yhteydessä.


title: Haukilahden koulu ja lukio

text: Lukio siirtyi syksystä 2016 alkaen Aalto-yliopiston Otaniemen kampukselle ennen Haukilahden oppilaitosrakennuksen kunnostus- ja laajennustöiden aloittamista. Koulun päärakennus siirtyi vanhaan puutekniikan rakennukseen osoitteessa Tekniikantie 3. Tämän lisäksi koulun oli tarkoitus käyttää muun muassa fysiikan-, kemian- ja taiteen laitosten tiloja sekä Otahallia opetukseen.


title: Haukilahden koulu ja lukio

text: Koulurakennusta on laajennettu viiteen otteeseen vuosina 1956–1990.


title: Haukilahden koulu ja lukio

text: Haukilahden lukion rehtorina toimii Pekka Piri. Lukioon pääsyn keskiarvoraja oli vuoden 2014 yhteishaussa 8,25. Lukio sijoittui keväällä 2013 STT:n lukiovertailussa sijalle 143 ja keväällä 2014 sijalle 212. Helsingin Sanomien kevään 2014 lukiovertailussa Haukilahti sijoittui sijalle 47. Valtion taloudellinen tutkimuskeskus VATT teki vuosina 2002–2013 tutkimuksen, jossa arvioitiin lukioiden laatua. Tutkimuksen mukaan julkisuudessa esitetyt erilaiset lukiovertailut ovat harhaanjohtavia eikä lukioita voida luotettavasti asettaa paremmuusjärjestykseen niiden laadun perusteella. Haukilahden lukiossa oli 108 aloituspaikkaa, joista 15 urheilulinjalle. Lukion kielivalikoimaan kuuluvat englanti (A), ruotsi (A, B1), saksa (A, B2/B3), ranska (B2/B3) ja espanja (B3).


title: Haukilahden koulu ja lukio

text: Lukiossa on toiminut vuodesta 1994 lähtien urheilulinja, jonka painopistelajeja ovat golf, jalkapallo, jääkiekko ja voimistelu. Lukukaudella 2014–2015 Haukilahden lukiossa opiskeli noin vajaa sata valmennusurheilijaa, joista osa on Olympiakomitean tuen piirissä. Näiden lisäksi lukiossa opiskeli 40 maajoukkue- ja kansainvälisen tason urheilija sekä 51 SM-tason urheilijaa; 14 urheilijaa harrasti muita kuin neljää painopistelajia. Lukio tekee muiden kuin neljän painopistelajin harjoittelutoiminnassa yhteistyötä paikallisten urheiluseurojen, kuten Tapiolan Hongan, Westend Indiansin, ETK:n ja EsTT:n kanssa. Muut kuin urheilulinjalla opiskelevat opiskelijat voivat anoa kolmeen eri tasoon jaettua urheilustatusta, joka oikeuttaa joustavampiin opiskelukäytänteihin.


title: Haukilahden koulu ja lukio

text: Haukilahden koulu toimii samassa rakennuksessa lukion kanssa, ja siinä toimivat luokka-asteet 7–9. Luokkakoko on noin 20 oppilasta, ja koulussa on noin 300 oppilasta. Koulussa on yksi ruotsinkielinen kielikylpyluokka ikäluokkaa kohden, minkä lisäksi koulussa on mahdollista opiskella englantia (A), saksaa (A, B2), ruotsia (A, B1) ja ranskaa (B2). Haukilahden koulun oppilaat tulevat pääosin Haukilahden, Westendin ja Niittykummun alueen alakouluista. Haukilahden koulun oppilailla on oma äänestämällä valittava oppilaskunnan hallitus, johon valitaan yhdeksän eniten ääniä saanutta oppilasta. Koulun rehtori on Ari Suistola.


title: Haukilahden koulu ja lukio

text: Koulun toimintaa tukenut entinen kannatusyhdistys, Etelä-Espoon Yhteiskoulun Kannatusyhdistys r.y. perustettiin 1950 yksityistä Etelä-Espoon Yhteiskoulua varten. Yhdistys rakensi suuren osan koulun kiinteistöstä ja omisti vuoteen 2014 tontin, jolle koulu on rakennettu. Yhdistys vuokrasi koulurakennusta Espoon kaupungille ja pystyi tukemaan vuokratuloista koulun opetusta ja opiskelua vuosittain noin 16 000 eurolla. Yhdistys rahoittanut koulun kansallisiin merkkipäiviin liittyviä tapahtumia, kansainvälisiä projekteja, teemapäiviä, koulukiinteistön kunnostusta ja jakoi vuosittain stipendejä.


title: Haukilahden koulu ja lukio

text: Kannatusyhdistyksen omistama maa-alue myytiin Espoon kaupungille vuonna 2014. Yhdistyksen toimintaa jatkamaan perustettiin Etelä-Espoon Yhteiskoulun Säätiö, joka aloitti toimintansa alkuvuodesta 2016. Säätiön tehtäviksi muotoutuivat edeltäjänsä tapaan opiskelun ja opetustoiminnan tukeminen yläkoulussa ja lukiossa. Lukion osalta säätiö tukee opiskelijoita, opintomatkoja, sekä jakaa vuosittain stipendejä. Säätiön tehtäviin kuuluivat myös kouluun liittyvä julkaisutoiminta, sekä erilainen viranomaisyhteistyö koulun ja lukion toimintaedellytysten parantamiseksi.


title: Haukilahden koulu ja lukio

text: Etelä-Espoon Yhteiskoulu


title: Haukilahden koulu ja lukio

text: Haukilahden koulu


title: Haukilahden koulu ja lukio

text: Haukilahden lukio


title: Kaskela

text: Kaskela voi tarkoittaa seuraavia:


title: Isä on työmatkalla

text: Isä on työmatkalla ("Otac na službenom putu") on vuonna 1985 julkaistu Emir Kusturican ohjaama jugoslavialainen komedia.


title: Isä on työmatkalla

text: 1950-luvun Sarajevossa kuusivuotiaan Malik-pojan isä joutuu vankilaan lauottuaan sopimattomia maan johtajasta Titosta. Poika oppii sanomaan isänsä olevan työmatkalla.


title: Isä on työmatkalla

text: "Isä on työmatkalla" sai Grand Prix'n Cannesin elokuvajuhlilla 1985 ja pääsi ehdolle parhaan ulkomaisen elokuvan Oscar-sarjassa.


title: Magic Desktop

text: Magic Desktop on Windows tietokoneilla toimiva lastenohjelmisto. Sen tehtävänä on luoda 2-10-vuotiaille turvallinen internet, jossa harjoitellaan internetin oikeinkäyttöä sekä ehkäistään heidän joutumista väärille sivustoille. Magic Desktopin keskeisiin ominaisuuksiin kuuluu: Parental Control, Safe Internet ja Email, No Homework-No Play, Learning Applications, Music, Painting, Games ja paljon muuta.


title: Magic Desktop

text: Ohjelman kaupallisen version kokeiluversio on ladattavissa yhtiön sivuilta.


title: Magic Desktop

text: BBC:n 11. helmikuuta 2008 tekemän uutisoinnin mukaan Magic Desktop on sijoittunut lastenohjelmistokilpailussa ensimmäiselle sijalle.


title: Köpsi (kylä)

text: Köpsi on kylä Pyhäjärven kunnassa. Köpsissä ei harjoiteta juuri lainkaan maanviljelystä, vaan kyläläiset käyvät usein töissä keskustassa. Vuoteen 1989 asti kylässä toimi Köpsin koulu.


title: North American FJ-1 Fury

text: North American FJ-1 Fury oli North American Aviationin valmistama Yhdysvaltain laivaston ensimmäinen suihkuhävittäjä, joka lensi ensilentonsa 11. syyskuuta 1946. Suorasiipisen Furyn valmistusmäärä supistettiin aiotusta sadasta kappaleesta vain 30 koneyksilöön. Aseistuksena oli kuusi 12,7 mm konekivääriä, jotka oli sijoitettu koneen nokan molemmin puolin.


title: North American FJ-1 Fury

text: Saksalaisten tekemän tutkimustyön tulosten saavuttua länsiliittoutuneiden käyttöön, tehtiin myös tähän konetyyppiin muutoksia. Varsin lyhyen ajan verran, tämä tyyppi oli USA:n laivaston nopein hävittäjäkone. Seuraavat kehitysmallit: FJ-2/-3 sekä FJ-4 olivat nuolisiipisiä, jotka olivat käytännössä F-86 Sabren niin kutsuttuja laivastoversioita. Niissä oli 4x 20 mm tykkiaseistus.


title: Catherynne M. Valente

text: Catherynne M. Valente on yhdysvaltalainen kirjailija. Hänen teoksensa "Tyttö joka purjehti Satumaan ympäri itse rakentamallaan laivalla" sai Andre Norton -palkinnon 2011.


title: Catherynne M. Valente

text: Valenten kirjoja on usein kutsuttu postmoderniksi fantasiaksi. Valente on käyttänyt alun perin leikkisää ilmaisua ”mythpunk” postmodernista kirjallisuudenlajista, joka hyödyntää perinteisiä myyttejä, tekstejä ja kulttuuri-ilmiöitä mutta tekee sen kyseenalaistaakseen vanhat arvot. Valenten mukaan postmodernismin tavoitteisiin kuuluu etenkin sukupuoliroolien ja valtarakenteiden rikkominen. Valenten teksteissä sukupuoli ja seksuaalisuus ovat monimuotoisia ilmiöitä, siinä missä perinteisessä fantasiassa sukupuolikäsitykset voivat olla hyvin konservatiivisia.


title: Catherynne M. Valente

text: Valenten ensimmäisiä runoteoksia voi luonnehtia feministiseksi surrealismiksi. Hänen "Prester John" -romaanisarjansa taas ottaa uudelleenkirjoituksen kohteeksi kristinuskon käsitykset. Kirjoissa asetetaan mielikuvitus ja sen avoimuus uudelle vastavoimaksi turvallisuuteen nojaavalle uskolle. Valentea kiinnostavat myös ruumiillisuuden ja kielen asema ihmisenä olemisessa. Tutkija Merja Polvisen mukaan Valenten voi katsoa edustavan surrealistisen fantasian perinteestä ammentavaa tieteis- ja fantasiakirjallisuutta, jossa tekstin voima ei ole perinteisessä maailmanluonnissa vaan kielen, hahmojen ja merkitysten monikerroksisuudessa.


title: Arabien valloitusretket

text: Arabien valloitusretket tapahtuivat vuoden 632 ja 700-luvun alun välillä, kun Arabian niemimaalta lähteneet arabit valloittivat Lounais-Aasian ja Pohjois-Afrikan, ulottaen valtansa Espanjasta Intiaan. Valloitusten seurauksena alueelle syntyi arabialais-islamilainen kulttuuri, jonka valtauskontona on islam ja kielenä Atlantilta Mesopotamiaan arabia.


title: Arabien valloitusretket

text: Islamin profeetta Muhammad oli kuolemaansa 632 mennessä yhdistänyt Arabian niemimaan arabit yhdeksi valtakunnaksi, jota johdettiin Medinasta. Tämän jälkeen arabit jatkoivat valloituksiaan pohjoisessa Arabiassa saadakseen myös sikäläiset arabit liitettyä "ummaan", islamilaiseen yhteisöön. Pohjoiseen tunkeutuminen toi arabit vastakkain bysanttilaisten ja sassanidien suurten valtakuntien kanssa. Arabit havaitsivat kuitenkin, että nämä valtakunnat olivat niin heikentyneet keskinäisissä sodissaan, että he alkoivat tehdä harkittuja valloitusretkiä myös arabimaailman ulkopuolelle. Arabit löivät Bysantin ja Persian armeijat yhdessä vuosikymmenessä, ja koko Persia sekä Bysantin merkittävimmät provinssit liitettiin pian umman hallitsemaan alueeseen.


title: Arabien valloitusretket

text: Arabit valloittivat Damaskoksen vuonna 635, Antiokian 636 ja Jerusalemin 638. Koko Persia valloitettiin vuoteen 643 mennessä, ja 700-luvun alussa arabit olivat laajentaneet valloittamiensa alueiden itärajan jo Intian ja Kiinan rajoille. Koko Pohjois-Afrikan arabit valloittivat vuoden 642 ja 700-luvun alun välillä. Vuonna 711 arabit hyökkäsivät Espanjaan ja valloittivat sen nopeasti, kunnes heidät pysäytettiin Galliassa, Poitiersin tienoilla vuonna 732. Valloitusten jälkeen suuri osa alueiden paikallisväestöstä kääntyi islamiin ja alkoi sotia arabien rinnalla.


title: Arabien valloitusretket

text: Arabit onnistuivat lyömään itseään huomattavasti suurilukuisempia armeijoita. Tärkein tekijä menestyksessä oli arabien armeijan tehokas aavikkosodankäynti, joka perustui kameleihin, kevyeen aseistukseen ja suureen liikkuvuuteen vaikeakulkuisten aavikoiden halki. Lisäksi Bysantti ja Persia olivat heikentyneet sodissa, ja kristitty maailma oli hajaannuksen tilassa. Khalkedonin kirkolliskokouksessa 451 hyväksytty oppi Kristuksen kahdesta luonnosta ei ollut sopinut Syyrian ja Egyptin kirkoille, mistä oli seurannut näille vastatoimia. Vainojen seurauksena paikallinen väestö tervehtikin usein arabeja parempina hallitsijoina kuin bysanttilaisia. Arabit saivat avukseen myös bysanttilaisten ja sassanidien palkkasotureita, joista osa oli arabeja.


title: Arabien valloitusretket

text: Valloitusten varsinaisena tavoitteena oli laajentaa arabien hallitsemaa aluetta. Suurin osa valloitettujen alueiden väestöstä kääntyi lopulta islaminuskoon, mutta alkuvaiheessa valloittajat itse olivat pitäneet islamia vain arabien uskontona, eivätkä ajatelleet että muut kuin arabit voisivat olla muslimeja. Islamiin käännyttiinkin vasta tulemalla ensin jonkin arabialaisen heimon klientiksi (arab. "maula").


title: Arabien valloitusretket

text: Valloitetut maat islamisoituivat ja arabialaistuivat eri tavoin. Persia islamisoitui hitaasti, sillä vielä 50 vuotta valloituksen jälkeen vasta 2,5 % persialaisista oli muslimeja. Vuoteen 1009 mennessä maa oli kuitenkin kääntynyt lähes kokonaan islaminuskoiseksi. Toisaalta arabian kielestä ei Persiassa koskaan tullut valtakieltä, ja maa säilytti myös persialaisen kulttuurinsa, johon arabivalloittajatkin sulautuivat. Lähi-idässä ja Pohjois-Afrikassa sen sijaan juutalaiset, kristityt ja zarathustralaiset sekä vaihtoivat uskontoa että omaksuivat suurimmaksi osaksi arabialaisen kulttuurin vaihtamalla kieltä. Egyptiin jäi kuitenkin noin 10 prosentin suuruinen koptilainen vähemmistö, joka sekin vaihtoi kielensä arabiaksi jo 1000-lukuun mennessä.


title: Arabien valloitusretket

text: 1000-luvun jälkeen islamilaiseen maailmaan liitetyt alueet Intiassa ja Kaakkois-Aasiassa, Afrikassa, Euraasian aroilla, Turkissa ja Euroopassa eivät enää arabialaistuneet.


title: Pikkutetra

text: Pikkutetra ("Hyphessobrycon eques") on tetrojen heimoon kuuluva kala.


title: Pikkutetra

text: Se kasvaa noin 4 cm pitkäksi.


title: Pikkutetra

text: Pikkutetroja tavataan Guaporé- ja Paraguayjokien vesistöissä Paraguayssa, Brasiliassa ja Argentiinassa.


title: Vladimir Bakulin

text: Vladimir Nikolajevitš Bakulin (, 3. syyskuuta 1939 Kljutši, Venäjän SFNT – 10. joulukuuta 2012 Almaty, Kazakstan) oli Neuvostoliittoa urheilu-urallaan edustanut kreikkalais-roomalaisen tyylin painija, olympiamitalisti, maailman- ja euroopanmestari.


title: Vladimir Bakulin

text: Kreikkalais-roomalaisen painin 52 kilogramman painoluokassa kilpaillut Bakulin saavutti olympiahopeaa Méxicossa 1968 bulgarialaisen Petăr Kirovin jälkeen. Maailmanmestaruuden Bakulin voitti vuonna 1967 ja euroopanmestaruuden vuonna 1966.


title: Vladimir Bakulin

text: Bakulin kuoli Kazakstanissa 10. joulukuuta 2012, 73-vuotiaana.


title: Kapokkipuut

text: Kapokkipuut ("Ceiba") on kasvisuku malvakasvien ("Malvaceae") heimon alaheimossa "Bombacoideae". Siihen kuuluu noin 10–20 lajia lähinnä trooppisten alueiden puita. Suurin osa suvun lajeista kasvaa luontaisena trooppisessa Amerikassa. Joidenkin suvun lajien hedelmien kuitua eli kapokkia on käytetty pehmusteena ja kellukkeiden täytteenä.


title: Kapokkipuut

text: Kapokkipuut ovat suurikokoisia puita. Runko on usein tyveä kohti levenevä ja lankkujuurinen. Puiden runko ja oksat ovat usein piikkien peittämiä.


title: Kapokkipuut

text: Lehdet ovat sormilehdykkäisiä. Lehdyköitä on tavallisesti 3–5. Lehdykät ovat ruodillisia, suippotyvisiä ja laidoiltaan hammastettuja tai ehyitä. Ne ovat pinnoiltaan kaljuja. Koko lehtilavan lehtiruoti huomattavasti pidempi kuin lehdyköiden ruodit. Kapokkipuut ovat kausivihantia.


title: Kapokkipuut

text: Kukat ovat kaksineuvoisia. Ne puhkeavat puun ollessa lehdettömänä tai samanaikaisesti lehtien kanssa. Ne kasvavat yksittäin tai 2–15 kukan kukinnoissa lehtihangoissa tai lähellä versojen kärkiä. Kukat ovat yleensä säteittäisesti symmetrisiä. Verhiöt ovat muodoltaan yhteenkasvaneen kellomaisia tai epäsäännöllisen 3–5-liuskaisia. Teriöihin kuuluu yleensä viisi tyvestään yhteenkasvanutta terälehteä. Teriöt ovat tavallisesti kellertävän valkoisia tai vaaleanpunaisia. Heteet ovat yhteenkiinnittyneitä teriöihin. Heteitä on tavallisesti 5–15. Kukissa on yhdiseminen, viisilokeroinen sikiäin. Kussakin lokerossa on useita siemenaiheita. Kukkien emiön vartalo on kapea ja luotti on mykerömäinen tai liuskainen.


title: Kapokkipuut

text: Hedelmät ovat rakenteeltaan yleensä viisiliuskaisesti aukeavia kotia. Kodat ovat pinnaltaan puutuneita tai nahkeita ja muodoltaan vastapuikeita tai pitkänpyöreitä. Yhdessä hedelmässä on lukuisia siemeniä. Hedelmien sisäpinnat ovat siemeniä ympäröivän kuidun peittämiä.


title: Kapokkipuut

text: Suvun lajien määrä vaihtelee määritelmästä riippuen kymmenestä kahteenkymmeneen.


title: Kapokkipuut

text: Kapokkipuita esiintyy luontaisena lähinnä Etelä-Amerikan ja Väli-Amerikan trooppisilla alueilla. Yksi laji kasvaa luonnossa trooppisessa Afrikassa. Varsinkin amazoninkapokkipuuta kasvatetaan nykyisin laajalti kaikkialla tropiikissa.


title: Kapokkipuut

text: Hedelmien sisäpuolen kuitua eli kapokkia käytetään pehmusteena, eristeenä ja tyynyjen ja peittojen täytteenä. Koska kuitu on kevyttä, eikä ime vettä, sitä on käytetty myös kellukkeiden ja pelastusrenkaiden täytteenä. Kuitu ei sovellu langaksi kehräämiseen lyhyytensä ja sileän pintansa vuoksi. Tavallisesti kuitua kerätään amazoninkapokkipuun hedelmistä, mutta myös muut kapokkipuulajit sekä lähisukuisen kapokkioiden ("Bombax") suvun lajit tuottavat samankaltaista kuitua.


title: Kapokkipuut

text: Joitakin suvun lajeja käytetään koriste- ja katupuina tropiikissa.


title: Susiritari Koragg

text: Susiritari Koragg, jota kutsuttiin välillä myös vain Koraggiksi, on kuvitteellinen hahmo Power Rangers -universumissa, joka esiintyi Power Rangersin 14. tuotantokaudella sarjassa "Power Rangers Mystic Force". Hän oli yksi sarjan päävihollisista. Äänenä toimi Geoff Dolan.


title: Susiritari Koragg

text: Koragg oli todellisuudessa hyvä velho Leanbow, joksi hän myöhemmin paljastui pelastaessaan vaimonsa Udonnan ja Mystic Force Power Rangerit pahan Imperiouksen ja Mestarin kynsistä.


title: Susiritari Koragg

text: Leanbow on Udonnan mies, Nickin (Punainen Mystic Force Ranger) isä ja Daggeronin ja Calindorin mentori. Hän oli tunnettu vihollisiaan kohtaan osoittamasta kunnioituksesta ja urhoollisuudestaan, jota hänen oppilaansa Calindor paheksui. Leanbow pystyi käyttämään myös "Ancient Mystic Modea", joka teki hänestä punavioletin viittaan pukeutuneen keijumaisen demonin. Ancient Mystic Modeen kuului myös asun teemaan sopineet kilpi ja miekka. Kaksikymmentä vuotta ennen sarjan tapahtumia, Leanbow oli johtanut ryhmää nimeltä "Mystiset velhot" Suuressa taistelussa pahaa alamaailman Mestaria ja Morticonin johtamia joukkojaan vastaan estääkseen heidän pääsynsä ihmisten maailmaan. Velhot taistelivat urhoollisesti ylivoimaista vihollistaan vastaan ja onnistuivat ajamaan pahuuden voimat takaisin alamaailmaan, jossa Leanbow jatkoi taistellut Morticonia vastaan. Leanbow esti pimeyden voimia pakenemasta alamaailmasta samalla kun Niella, portinvartija, sulki alamaailman portin. Niella kuoli käytettyään kaikki voimansa portin sulkemiseen ja Leanbow jäi portin sulkemisen jälkeen alamaailman puolelle.


title: Susiritari Koragg

text: Kahdenkymmenen vuoden ajan Udonna ja muut luulivat menettäneensä Leanbow'n lopullisesti ja hänen kuolleen portin takana jatkuneessa taistelussa. Oikeasti Leanbow oli selvinnyt ja sinetöinyt Mestarin. Ennen kuin Mestari kaatui, hän oli muuttanut Leanbow'n kaikkein uskollisimmaksi kätyrikseen, Koraggiksi. Vaikka hän menetti kaikki muistonsa, Koragg säilytti muutaman asian edellisestä elämästään. Hän taisteli yhä kunniakkaasti ja kieltäytyi tuhoamasta vihollistaan, joita hän piti heikompina vetoamalla ajan ja energian haaskaukseen. Myöhemmin hänen oikeudenkäyntinsä aikana Koragg kertoi, että hänestä oli tärkeää toimia kunniallisesti, koska vain kunniallinen soturi pystyi uskollisesti palvelemaan Mestaria.


title: Susiritari Koragg

text: Koragg oli alamaailmassa onnistunut myös kesyttämään villihevosen nimeltä Catastros, josta tuli Koraggin henkilökohtainen zord ja jonka kanssa hän pystyi muodostamaan Centaurus Wolf Megazordin.


title: Susiritari Koragg

text: Koragg vapautui vuosien vankeudesta vihollisista ensimmäisenä, kun Briarwoodissa sattuneen maanjäristyksen seurauksena alamaailman sinetti murtui. Hän kohtasi Valkoisen Mystic Rangerin Udonnan ja sanoi hänen olevan jotenkin tuttu. Taistelussa Koragg päihitti Udonnan ja varasti hänen lumisauvansa.


title: Susiritari Koragg

text: Koragg ei suostunut kumartamaan muita kuin itse Mestaria ja hän ottikin usein yhteen Morticonin kanssa ja halveksui Necrolaita. Hän myöhemmin jopa valehteli Morticonille pitääkseen varastamansa Megazordin voiman itsellään ja väitti menettäneensä sen sen sijaan että olisi vapauttanut Morticonin alamaailmasta. Siitä huolimatta hän oli aina uskollinen Mestarille ja myös rangereiden vannoutunut vihollinen. Sitä mukaa kun rangerit voimistuivat, Mestari antoi Koraggille aina lisää voimaa.


title: Susiritari Koragg

text: Alitajuisesti Koragg pelkäsi mahdollista häviötä punaiselle rangerille. Kaksikko taisteli useita kertoja vastakkain. Ensimmäisillä kohtaamisilla Koragg oli selvästi parempi, mutta kun aikaa kului Nick onnistui lopulta voittamaan hänet. Koragg hävisi taistelun ja kaatui maahan, josta seurasi iso räjähdys. Koragg kuitenkin selvisi tapauksesta ja vastentahtoisesti myönsi häviönsä. Myöhemmin Koragg löysi maasta Morticonista jäljelle jääneen miekan, kun Titan Megazord oli samana päivänä onnistunut tuhoamaa Morticonin. Koragg otti miekan käyttöönsä, koska hänen aiemmin käyttämänsä miekka oli hajonnut taistelussa Nickiä vastaan.


title: Susiritari Koragg

text: Kun Imperious nousi alamaailmassa valtaan, Koragg oli ollut sieltä poissa Morticonin tuhoutumisesta lähtien tekemässä uudesta miekastaan omanlaistaan. Koragg löysi itselleen toisen vihollisen Daggeronista, jota vastaan hän taisteli sen jälkeen useita kertoja nähdäkseen oliko Daggeron tarpeeksi pätevä kutsumaan itseään ritariksi. Koragg piti Daggeronia arvottomana opettajana rangereille, jotka käyttivät voimiaan vain hyvään. Koragg piti Daggeronia kuitenkin taitavana vihollisenaan, kun hän voitti Koraggin taistelussa.


title: Susiritari Koragg

text: Myöhemmin Koragg palasi alamaailmaan. Hän osoitti inhoa Imperiousta kohtaan ja kertoi kumartavansa vain Mestaria. Koragg ei kuitenkaan tiennyt, että Imperious yritti salaa viedä Mestarilta vallan ja että Imperious halusi päästä myös Koraggista eroon. Imperious houkutteli Koraggin luopumaan taikavoimistaan todistaakseen olevansa taitava soturi jopa ilman voimiaan. Sen jälkeen Imperious vapautti neljä barbaarista petoa, joita Koragg halveksi heidän kunnian puutteensa takia. Imperious lähetti barbaarisiin petoihin kuuluneet Fightoen ja 50 Below'n hylkkäämään ilman taikavoimiaan olleen Koraggin kimppuun. He jättivät Koraggin makaamaan pahoin haavoittuneena maahan ja estivät siten hänen sekaantumisen Imperiouksen suunnitelmiin. Riisuttuna aseista, hakattuna ja voitettuna Koraggilla ei ollut muuta vaihtoehtoa kuin anoa apua lähellä olleelta Phineakselta.


title: Susiritari Koragg

text: Koragg oli rangereiden lisäksi ainoa, joka havaitsi maailman muuttuneen kun Imperious toivoi Jenjiltä maailmaa, jossa Power Rangereita eikä hyvää taikuutta koskaan ollutkaan. Koraggin mielestä voiton olisi pitänyt tulla kunniallisesti ja hän halusi peruuttaa Imperiouksen tekemän pimeän toiveen. Hän kertoi rangereille magian tuomioistuimesta, joka ehkä voisi peruuttaa toiveen ja lähetti Tulisydämen viemään rangerit sinne, jonka hän oli tässä vaihtoehtoisessa aikajanassa itse kasvattanut munasta aikuiseksi lohikäärmeeksi. Koragg oli myös ollut liitossa Phineaksen kanssa tämän vaihoehtoisen aikajanan aikana. Kun Koragg lähetti rangerit etsimään Magian tuomioistuinta toisesta ulottuvuudesta, hän lopetti liittonsa Phineaksen kanssa, joka näytti surulliselta sanoessaan "ystävälleen" hyvästi. Kun maailma palasi tuomioistuimen päätöksellä tavalliseksi, Koragg liittyi taisteluun Fightoea ja 50 Below'ta vastaan. Hän yllättyi suuresti rangereiden saamien uusien legendavoimien vahvuudesta. Hän kuitenkin rikkoi heidän kanssaan hetkeksi solmimansa liittouman, vaikka molemmat olivat saaneet kunnioitusta toisiaan kohtaan. Imperious onnistui uskottelemaan Koraggille ettei ollut lähettänyt petoja hänen kimppuunsa, mutta tiesi Koraggilla olleen omat epäilyksensä.


title: Susiritari Koragg

text: Hieman sen jälkeen Koragg hankki Necrolailta taikavoimansa takaisin ja yritti tuhota rangerit. Hän taisteli rangereita vastaan ja torjui lähes kaikki heidän legendatilassa tekemänsä hyökkäykset. Koragg voitti heidät niin nopeasti, että oli jopa lähellä tappaa Nickin. Xander saapui apuun, jonka jälkeen rangerit pystyivät ryhmittymään uudelleen ja olivat pian niskan päällä. Vähän myöhemmin Imperious puuttui taisteluun laittamalla Manticore Megazordiin sieniviruksen, joka pakotti Koraggin auttamaan rangereita Imperiouksen kunniattomuuden takia. Sen jälkeen Koraggin ja Imperiouksen välinen jännite paisui mittoihin, jossa itse Mestari joutui selvittämään heidän välejään. Mestari päätyi puolustamaan Koraggia hänen uskollisuutensa ja kunniansa takia. Imperiouksen viruksen poistamisen johdosta Koraggin muisti alkoi hiljalleen palata menneisyydestä kertovien kivuliaiden näkyjen muodossa. Hän pyrki kuitenkin olemaan välittämättä näyistään.


title: Susiritari Koragg

text: Vähän sen jälkeen Koragg ymmärsi Imperiouksen suunnittelevan jotain. Imperious aikoikin myrkyttää Mestarin ja tulla siten itse alamaailmaa viralliseksi hallitsijaksi. Koragg saapui kuitenkin paikalle ja pakotti Imperiouksen pudottamaan myrkkypullon selkänsä takana. Koragg kertoi Imperioukselle ettei mikään alamaailman tapahtuma jäänyt häneltä huomaamatta ja kertoi olevansa Mestarin oikea käsi, kun Mestari jonain päivänä nousisi syvyyksistä. Kun Imperious siirsi rangerit alamaailmaan viedäkseen heidän legendavoimansa ja tuovansa niiden avulla Mestarin takaisin, Udonna yritti estää sitä tapahtumasta. Mestari kuitenkin hyökkäsi Udonnan kimppuun. Katsoessaan Udonnan ja rangereiden kärsivän Koragg sai viimeinkin muistonsa Leanbow'na takaisin ja auttoi viime hetkellä heitä.


title: Susiritari Koragg

text: Sen jälkeen hän telesiirsi itsensä, Udonnan ja rangerit pois alamaailmasta. Siitä huolimatta Nick ei suostunut luottamaan häneen ja piti Leanbow'n ilmestymistä vain yhtenä Koraggin juonista. Leanbow kertoi muille, miten hän oli Mestarin lumouksella muuttunut Koraggiksi ja kuinka Imperiouksen käyttämän viruksen imeminen Manticore Megazordista oli alkanut hiljalleen tuoda takaisin hänen muistojaan. Leanbow joutui pian kuitenkin takaisin alamaailmaan, jossa Mestari muutti hänet takaisin Koraggiksi. Se johti uuteen taisteluun hänen ja Nickin välillä. Hän oli aikeissa tappaa punaisen rangerin, kunnes Udonna saapui paikalle ja paljasti Nickin olevan heidän kauan sitten kadonnut Bowen-poika. Sen kuuleminen vapautti Leanbow'n Koraggista lopullisesti. Jälleennäkeminen jäi lyhyeksi, kun Mestari alkoi vapautua alamaailmasta. Leanbow käytti loitsua, jolla hän esti Udonnaa ja rangereita sekaantumasta taisteluun ja vei hänen ja Mestarin välisen kaksintaistelun takaisin alamaailmaan, jossa jälleen kerran Leanbow sinetöi Mestarin pois. Hän uhrasi samalla myös itsensä tuhotakseen Mestarin ja siinä sivussa melkein koko alamaailman.


title: Susiritari Koragg

text: Vaikka Leanbow näytti tuhoutuneen, Udonna uskoi hänen vielä olevan elossa ja lähti etsimään häntä. Udonnan uskomukset saivat myöhemmin varmistuksen, kun Sculpin halusi selvittää mikä esti Mestarin herättämisen henkiin. Vaikerruksen järvellä hänelle selvisi, että Leanbow oli kaiken takana. Leanbow käytti yhä Koraggin violettia susiritaripanssaria, mutta taisteli hyvien puolella.


title: Susiritari Koragg

text: Sculpin palasi myöhemmin takaisin Vaikerruksen järvelle, jossa hän näytti Koraggille kuinka Megahorn johti taistelua Power Rangereita vastaan. Leanbow kieltäytyi jättämästä piilopaikkaansa, vaikka Sculpin vaati ja näytti Nickin haavoittuneen taistelussa. Leanbow lopulta jätti kuitenkin piilopaikkansa auttaakseen rangereita taistelussa, kun Sculpin oli nostanut panoksia ja lähettänyt Black Lancen auttamaan Megahornia. Leanbow ilmestyi Centaur Megazordin muodossa ja hyökkäsi sotavaunulla ajanutta Black Lancea vastaan. Leanbow sai Black Lancen sotavaunun tuhottua ja muuttui sitten Centaurus Wolf Megazordiksi. Taistelun aikana Necrolai ilmestyi paikalle ja huomaamatta piilotti Sculpinin antaman suomun Centaurus Wolf Megazordin pintaan. Leanbow siirsi Black Lancen takaisin alamaailmaan ja palasi omaan piilopaikkaansa. Ennen lähtöään Leanbow kertoi rangereille olevansa heistä ylpeä ja kannusti heitä jatkamaan taistelua.


title: Susiritari Koragg

text: Leanbow pukeutui vielä senkin jälkeen Koraggin asuun. Hän piilotteli alamaailman syvyyksissä kristallia muistuttaneessa suojassa. Necrolai onnistui paikantamaan Leanbow'n aiemmin istuttamansa Sculpinin suomun avulla ja meni kertomaan löydöstään Sculpinille ja muille Terroreille. Sculpin, Gekkor ja Matoombo lähtivät sen jälkeen taistelemaan Leanbow'ta vastaan saadakseen hänen vangitseman Mestarin hengen itselleen. Gekkor taisteli kolmikosta ensimmäisenä Leanbow'ta vastaan nopeutensa avulla. Leanbow haavoitti häntä vatsaan kohdistuneella iskulla ja sen jälkeisellä tulihyökkäyksellä. Sculpin määräsi Gekkorin perääntymään ja lähetti Matoombon seuraavaksi taisteluun. Matoombo antoi Leanbow'lle kovan vastuksen ja rikkoi asellaan hänen kilpensä. Se sai Leanbow'n haavoittuvaksi Sculpinin hyökkäystä vastaan ja Sculpin vetikin Mestarin hengen Leanbow'n ruumiista. Leanbow muuttui sen jälkeen Koraggin asusta Ancient Mystic Modeensa. Sculpin loi maahan halkeaman, jonne hän lähetti Leanbow'n. Leanbow tarttui kiinni seinässä olleesta ulokkeesta ja riippui siitä henkensä edestä.


title: Susiritari Koragg

text: Myöhemmin Leanbow liittyi Mystic Rangereiden rinnalle. Sillä välin kun rangerit taistelivat legendavoimillaan Gekkoria vastaan, Udonna löysi Leanbow'n ja herätti hänet lumisauvallaan. Power Rangerit olivat pulassa Gekkoria vastaan kunnes Leanbow saapui pelastamaan heidät varmalta tuholta. Uudella punaisella morpherilla Leanbow muuttui susisoturiksi, joka oli punainen versio Koraggin asusta. Sen avulla Leanbow tuhosi helposti Gekkorin.


title: Susiritari Koragg

text: Koraggin varjo seurasi Leanbow'ta yhä, kun Mestari muutti vähän ennen päähyökkäystään Leanbow'n pojan Nickin uudeksi Koraggiksi, joka tuhosi metsän asukkaiden kylän. Leanbow taisteli sen jälkeen poikaansa vastaan Rootcoressa, jonka seurauksena paikka tuhoutui. Leanbow sai Nickin vapaaksi Mestarin lumouksesta, kun hän riisui rangerasunsa ja sai Nickin mielen vastustamaan pahaa loitsua. Leanbow lähti vähän myöhemmin Daggeronin kanssa taikamaailmaan taistelemaan Mestaria vastaan, mutta Mestari imi itseensä heidän taikavoimansa ja tappoi Leanbow'n. Myöhemmin Necrolai herätti Leanbow'n uudestaan henkiin, jonka jälkeen hän auttoi muita rangereita tuhoamaan lopullisesti Mestarin hyvällä taikuudella.


title: Susiritari Koragg

text: Taistelun jälkeen Leanbow lähti vaimonsa ja poikansa kanssa moottoripyörillä tapaamaan Nickin adoptiovanhempia.


title: Susiritari Koragg

text: Palvellessaan Mestaria, Koragg pystyi yhdistymään metallisen Catastros-ratsunsa kanssa ja muodostamaan jättimäisen Centaur Megazordin ja voimakkaamman Centaurus Wolf Megazordin. Vahvana ja taitavana velhona Koragg sai taikojensa avulla myös itsensä ja rangereiden voittamat hirviöt suuriksi. Taikavoimiensa lisäksi Koragg oli erinomainen taistelija miekan kanssa.


title: Susiritari Koragg

text: Koraggilla oli myös kilpi, joka toimi yhtenä hänen aseistaan. Hän pystyi taistelussa Power Rangereita vastaan paljastamaan kilven silmän, jonka sanottiin olleen itse Mestarin vasen silmä. Kilvellä hän pystyi käyttämään hyökkäystaikoja ja "Wolf Attack" nimistä liikettä, joka oli sudenpään muotoinen energiaisku. Wolf Attack oli erittäin voimakas ja vain muutamat selvisivät siitä. Nick sai sen torjuttua, mutta muut rangerit ja Daggeron pystyivät vain vaivoin selviämään siitä. Koragg pystyi myös iskemään kilpensä maata vasten, jolloin se vapautti paineaallon kohteeseensa. Hän pystyi myös käyttämään miekallaan "Dark Magic Strike" nimistä loitsua. Leanbow'na hän pystyi käyttämään Ancient Mystic Modea, jolla hän pääsi käsiksi tehokkaampiin taikoihin.


title: Susiritari Koragg

text: Leanbow RangerCentralissa


title: Jouko Enkelnotko

text: Jouko Enkelnotko (ent. "Uusipaasto", s. 1970 Honkajoki ) on suomalainen freelancenäyttelijä, laulaja, klovni, sote-taiteilija sekä teatteri-ilmaisun ohjaaja. Äänialaltaan hän on baritoni ja kontratenori.


title: Jouko Enkelnotko

text: Honkajoelta kotoisin oleva Enkelnotko asuu nykyään Tampereella. Sukunimensä hän vaihtoi vuonna 2009, koska piti alkuperäistä nimeään liian vaikeana ja se kirjoitettiin usein väärin. Enkelnotko on opiskellut musiikkiteatteria Turun taiteen ja viestinnän oppilaitoksessa vuosina 1993–1996. Lisäksi hän on suorittanut lauluopintoja muun muassa Tampereen konservatoriossa. Teatterikorkeakouluun Enkelnotko on kertonut hakeneensa neljästi, tulematta kuitenkaan valituksi.


title: Jouko Enkelnotko

text: Enkelnotko oli mukana Virtuoso-lauluyhtyeessä vuoteen 2011 saakka. Nykyään hänellä on oma yhtye "Enkelnotko Ensemble", joka teki ensimmäiset konserttinsa helmikuussa 2013.


title: Jouko Enkelnotko

text: Ensimmäisen näyttelijäkiinnityksensä Enkelnotko sai näyttelijäharjoittelijaksi Kouvolan Teatteriin vuonna 1996. Lisäksi hän on ollut kiinnitettynä Savonlinnan kaupunginteatterissa 2002–2003, Varkauden Teatterissa 2005–2006 sekä Seinäjoen kaupunginteatterissa 2011–2012. Seinäjoella Enkelnotko esiintyi Tanz der Vampire -musikaalissa ja hänet valittiin yleisöäänestyksessä näytäntökauden suosituimmaksi näyttelijäksi.


title: Jouko Enkelnotko

text: Lisäksi hän on ollut mukana muun muassa Helsingin kaupunginteatterin Les Misérables -musikaalissa sekä esiintynyt Samppalinnan kesäteatterissa ja Kansallisteatterissa.


title: Jouko Enkelnotko

text: Vuonna 2012 Enkelnotko osallistui Nelosen Talent Suomi -kilpailuun. Hän selviytyi finaaliin, mutta keskeytti kilpailun työkiireiden takia. Enkelnotkolla on ollut myös pieni rooli Salatut elämät -televisiosarjassa. Enkelnotko lauloi Tanssiteatteri Erin Zirkkeli-teoksessa, jonka ensi-ilta oli tammikuussa 2015.


title: Jouko Enkelnotko

text: Enkelnotko suoritti Turun Taideakatemiassa teatteri-ilmaisun ohjaajatutkinnon (AMK) vuonna 2015. Hän ohjasi lopputyönään William Shakespearen näytelmän "Hairahduksia" ("Comedy of Errors").


title: Jouko Enkelnotko

text: Osana teatteri-ilmaisun ohjaajaopintojaan Enkelnotko aloitti emeritusprofessori Arvo Myllymäen omaelämäkerrallisen romaanin "Vihan ja rakkauden päivät" dramatisoinnin laulunäytelmäksi. Laulunäytelmä Lakeurelta: "Aarre, ryssän äpärä" sai ensi-iltansa Lapuan Larvateatterissa 13. helmikuuta 2016 Lapuan nuorisotalolla. Dramatisoinnin lisäksi Enkelnotko kirjoitti näytelmän laulutekstit. Hän ohjasi, lavasti teoksen sekä toimi koreografina yhdessä Ville Orttenvuoren kanssa. Enkelnotkon säveltäjätyöparina toimi Silja Kuoppala, joka myös sovitti laulunäytelmän musiikin. Enkelnotko työstää näytelmästä toista versiota ja näytelmän nimi on jatkossa "Maria, ryssän morsian."


title: Jouko Enkelnotko

text: Enkelnotkon hahmo Tohtori Virne on vieraillut lasten- ja nuortenosastoilla Sairaalaklovnit ry:n artistina vuosina 2003-2018.


title: Jouko Enkelnotko

text: Enkelnotko sai vuonna 2018 Suomen Kulttuurirahaston vuoden kestävän Taidetta hoitolaitoksiin -apurahan toimiakseen sote-taiteilijana Tampereen yliopistollisessa keskussairaalassa. Hän toteuttaa projektia muun muassa hahmolla klovni Armas Aallontie.


title: Jouko Enkelnotko

text: Jouko on mukana Tampereen Työväen Teatterin Billy Elliot -musikaalissa, jonka ensi-ilta on lokakuussa 2018.


Tyttö joka purjehti Satumaan ympäri itse rakentamallaan laivalla () on Catherynne M. Valenten vuonna 2011 ilmestynyt romaani. Teos ilmestyi suomeksi vuonna 2013 Gummeruksen kustantamana ja Sarianna Silvosen suomentamana. Teoksen päähenkilö on 12-vuotias nebraskalainen tyttö nimeltä Syyskuu, joka pääsee matkustamaan Satumaahan. Teos on suunnattu 10–14-vuotiaille, mutta sitä on kutsuttu arvosteluissa kaikenikäisille sopivaksi tarinaksi. Muun muassa "Tähtivaeltajan" Toni Jerrmanin mukaan kirja on ”parasta kaikenikäisille soveltuvaa satufantasiaa sitten Lewis Carrollin”. Teos sai Andre Norton -palkinnon.


title: Ted N. C. Wilson

text: Ted N. C. Wilson (s. 10. toukokuuta 1950 Takoma Park, Maryland) on yhdysvaltalainen adventistinen teologi, joka valittiin seitsemännen päivän adventistien pääkonferenssin puheenjohtajaksi heinäkuussa 2010. Myös hänen isänsä Neal C. Wilson toimi aikoinaan kirkon johdossa. Wilson aloitti toimintansa adventistipastorina vuonna 1974. Hänen puolisonsa on Nancy Louise Vollmer Wilson. Pari meni naimisiin vuonna 1975, ja sillä on kolme tytärtä.


title: Ted N. C. Wilson

text: Wilson on palvellut kirkkoaan Yhdysvaltain lisäksi Länsi-Afrikassa sekä Moskovassa, jossa hän toimi kirkon Euro-Aasian jaoksen johdossa (1992–1996). Vuonna 2000 Wilson valittiin pääkonferenssin varapuheenjohtajaksi. Hänellä on tohtorin arvo New Yorkin yliopistosta, ja lisäksi hän on valmistunut Andrewsin ja Loma Lindan yliopistoista.


title: Ted Wilson

text: Ted Wilson on seuraavien henkilöiden nimenä:


title: Kohtalon koukkuja

text: Kohtalon koukkuja () on Diana Wynne Jonesin kirjoittama nuorten fantasiaromaani vuodelta 2005.


title: Kohtalon koukkuja

text: "Tähtivaeltajan" Kanerva Eskolan mukaan lukukokemus jää kauaksi Jonesin parhaista teoksista. Päähenkilöistä ja vetävästä kerronnasta huolimatta kirjan rakenne huojuu, kun juoni on säntäilyä eikä isoja asioita pohjusteta kunnolla.


title: Kirottu

text: Kirottu () on Chuck Palahniukin romaani vuodelta 2011. Kirjassa rikkaiden ja kuuluisien vanhempien 13-vuotias tytär Madison joutuu helvettiin. Kirja sisältää viitteita 1980-luvun nuortenelokuvaan "Breakfast Club".


title: Kirottu

text: "Tähtivaeltajan" Jukka Laajarinteen mukaan Palahniukin satiiri jää tässä teoksessa turhan pinnalliseksi. Hänen mukaansa teoksen otollisinta kohderyhmää ovat luultavasti nuoret lukijat.


title: Tennesseenajokoira

text: Tennesseenajokoira ("Treeing Tennessee Brindle") on amerikkalainen koirarotu, joka luokitellaan cur-rotuihin. Se ei ole FCI:n tunnustama, mutta American Kennel Club on hyväksynyt sen.


title: Tennesseenajokoira

text: Urosten säkäkorkeus on 46-61 cm ja paino 16-23 kg, kun nartuilla vastaavat mitat ovat 41-56 cm ja 14-18 kg. Karvapeite on lyhyt ja pehmeä, ja voi olla väriltään joko puna- tai mustabrindle. Rotumääritelmän mukaan pienet valkoiset merkit rinnassa ja käpälissä sallitaan.


title: Tennesseenajokoira

text: Tennesseenajokoira on älykäs ja nopea ajokoira, jolla on tarkka hajuaisti. Sillä on voimakas metsästysvietti, ja sen taipumukset kohdistuvat erityisesti puuhun ajamiseen. Lisäksi sille ominainen, erityislaatuinen haukunta metsästyksen aikana (jota kutsutaan "itkuksi" tai "kielen antamiseksi") kuuluu rotumääritelmään listattuihin ominaisuuksiin: karhea haukku on toivotuin.


title: Tennesseenajokoira

text: Rodun jalostuksen aloitti 1960-luvun alussa pastori Earl Phillips. Kirjoittaessaan kolumnia metsästyskoiralehteen hän sai tietää tiikeriraitaisten, ruskean ja mustan kirjavien cur-metsästyskoirien olemassaolosta. Hän otti yhteyttä niiden omistajiin ja harrastajiin ja sai selville, että tätä koiratyyppiä arvostettiin kykyjensä vuoksi suuresti. Vuonna 1967 hän otti heihin uudelleen yhteyttä perustaakseen järjestön, jonka tehtävä oli suojella ja edistää brindlen cur-rodun jalostusta. "The Treeing Tennessee Brindle Breeders Association" perustettiin Illinoisissa saman vuoden marraskuun 21. päivä. Alkuperäinen jalostuskanta kerättiin eri puolilta Yhdysvaltoja, erityisesti Ozarkylängön ja Appalakkien väliseltä alueelta. AKC:n Foundation Stock Service on pitänyt yllä tennesseenajokoiran rekisteriä vuodesta 1995 lähtien.


title: Jaume Miravitlles

text: Jaume Miravitlles i Navarra ("Jaime Miravilles") (1906 Figueres – 1988 Barcelona) oli katalaaninkielinen katalonialainen poliitikko ja kirjailija.


title: Jaume Miravitlles

text: Miravitlles lähti Espanjasta 1939 maanpakoon Pariisiin, jossa hän oli asunut jo 1925–1930. Siellä hän tutustui André Malraux'hon. Hän toimitti Ranskasta käsin lehteä El Poble Català. Hän matkusteli Pohjois-Afrikassa ja Meksikossa ja asettui 1962 Yhdysvaltoihin New Yorkiin, jossa hän kirjoitti useisiin julkaisuihin.


title: Wattstax (elokuvamusiikki)

text: Wattstax / The Living Word (Live Concert Music from the Original Movie Sound Track) on konserttiäänite tilaisuudesta, joka järjestettiin Los Angelesin Coliseum-stadionilla elokuisena sunnuntaina vuonna 1972.


title: Wattstax (elokuvamusiikki)

text: Konsertti järjestettiin Wattsissa yli seitsemän vuotta aikaisemmin tapahtuneiden rotulevottomuuksien johdosta. Niitä on muistellut myös Frank Zappa laulussaan "Trouble Every Day" The Mothers of Inventionin ensialbumilla "Freak Out!" (1966).


title: Wattstax (elokuvamusiikki)

text: Wattstax-konserttiin tuli yli 100 000 afroamerikkalaista muistelemaan tuota hetkeä Yhdysvaltain historiassa. Tilaisuus kesti yli kuusi tuntia ja se tallennettiin myös elokuvaksi.


title: Wattstax (elokuvamusiikki)

text: Konsertissa esiintyivät The Staple Singers, Eddie Floyd, Carla Thomas, Rufus Thomas, The Bar-Kays, Albert King, The Soul Children ja Isaac Hayes.


title: Wattstax (elokuvamusiikki)

text: Elämää suuremmasta imagostaan tunnetun Hayesin osuudesta on kerrottu, että hän saapui esiintymispaikalle näyttävästi limousine- ja moottoripyöräsaattueesa pukeutuneena viittaan, ketjuliiveihin ja mustiin laseihin. Hän oli kohottanut nyrkkinsä black power -tervehdykseen ja apulainen oli poistanut Hayesin lierihatun paljastaen näin hänen tavaramerkikseen muodostuneen kaljun yleisölle. Tuosta näytöksestä yleisö oli hullaantunut ja Hayes oli todennut pilke silmäkulmassa: "The good Lord help those that help themselves".


title: Wattstax (elokuvamusiikki)

text: Wattstax-konserttitallenteen on julkaissut Stax Records, Inc., 98 North Avalon, Memphis. Taustalla on Memphisissä toimiva Stax Organization.


title: Wattstax (elokuvamusiikki)

text: C-kasetteihin on otsikoksi merkitty "WATTSTAX" (Vol. 1). Tuplakasettikoteloita on tehty Hongkongissa.


title: Pierre Batcheff

text: Pierre Batcheff (alk. "Pjotr Batšev"; 23. kesäkuuta 1901 Harbin, Mantšuria, Kiina – 13. huhtikuuta 1932 Pariisi, Ranska) oli venäläissyntyinen ranskalainen näyttelijä. Hän oli 1920-luvulla ja 1930-luvun alussa menestyvä näyttelijä. Hänen tunnetuimpia elokuviaan on "Andalusialainen koira" (1929), jonka ovat ohjanneet Luis Buñuel ja Salvador Dalí. Elokuvassa "Napoléon" (1927) hänellä oli kenraali Lazare Hochen rooli. Vuodesta 1930 kuolemaansa saakka hän oli naimisissa ranskalaisen elokuvaleikkaajan Denise Batcheffin kanssa.


title: Pierre Batcheff

text: Batcheff syntyi Harbinissa mutta vietti lapsuutensa Pietarissa siihen asti kunnes perhe muutti Sveitsiin Geneveen. Vuonna 1921 Batcheff muutti Pariisiin, jossa hän työskenteli alkuun näyttelijänä teatterissa, mutta siirtyi pian elokuvan pariin. Ensimmäisen elokuvaroolin hän näytteli 1923, ja 1920-luvun puolivälissä hän oli jo tunnettu näyttelijä.


title: Pierre Batcheff

text: Sekä Batcheff että "Andalusialaisen koiran" naispääosan esittäjä Simone Mareuil tekivät itsemurhan. Mareuil sytytti itsenä tuleen 1954, Batcheffin kerrotaan kuolleen Veronalin yliannostukseen.


title: Eli and the Thirteenth Confession

text: Eli and the Thirteenth Confession on yhdysvaltalaisen laulaja-lauluntekijä Laura Nyron toinen, vuonna 1968 ilmestynyt studioalbumi. Tuottajat ovat Charlie Cafello ja Nyro ja levy-yhtiö on Columbia Records. Luettelotunnus on CS 9626.


title: Eli and the Thirteenth Confession

text: Äänittäjinä ovat toimineet Stan Tonkel ja Roy Segal ja levykannen valokuvat on ottanut Bob Cato.


title: Eli and the Thirteenth Confession

text: Edellisten lisäksi on mainittu Nyron agentti ja ystävä David L. Geffen.


title: Eli and the Thirteenth Confession

text: Albumin tunnetuimpia kappaleita on "Eli's Comin'", josta muodostui yhdysvaltalaisen Three Dog Night -yhtyeen viides hittisingle "Eli's Coming" (ABC Records, 1969).


title: Eli and the Thirteenth Confession

text: Vuonna 2010 albumin on julkaissut Sony Music Entertainment sarjassa 5xCD "Original Album Classics" luettelonumerolla 88697646992. Osallisia ovat myös Columbia ja Legacy. Alkuperäisten kappaleiden lisäksi levyllä on kappaleet


title: Eli and the Thirteenth Confession

text: Kaikki kappaleet ovat Laura Nyron tekemiä ja Charlie Cafellon sovittamia. Nyro laulaa ja soittaa pianoa ja lisäksi mukana on muita muusikoita.


title: Otto J. S. Ehrström

text: Otto Jarl Sigurd Ehrström (20. marraskuuta 1891 Helsinki – 8. lokakuuta 1978 Lohja) oli suomalainen säveltäjä ja musiikkikirjailija.


title: Otto J. S. Ehrström

text: Ehrströmin isoisä oli Fredrik August Ehrström. Hänen vanhempansa olivat kaupungininsinööri Fredrik Otto Ehrström ja Aline Backman ja puoliso vuodesta 1917 Alice (Lisa) Enckell. Tultuaan ylioppilaaksi 1911 Ehrström opiskeli musiikkia Pietarissa vuosina 1912–1916 ja Berliinissä vuosina 1920–1921. Hän oli vuosina 1921–1924 Musiikki-Fazerin piano-osaston johtaja ja vuosina 1929–1965 "Hufvudstadsbladetin" musiikkiarvostelija. Yleisradion sinfoniakonserttien selostajana Ehrström toimi 1929–1932 ja sisäministeriön palveluksessa hän työskenteli 1940–1945. Sävellyskonsertin Ehrström piti 1933. Hän esiintyi orkesterinjohtajana, lähinnä omille sävellyksilleen. Ehrström kirjoitti myös musiikkipakinoita, muun muassa "Hufvudstadsbladetiin".


title: Otto J. S. Ehrström

text: Ehrströmin sävellystuotantoon kuuluu sinfonia, näytelmämusiikkia (mm. tanssipantomiimi "Metsolan tanhuvilla") sekä yksin- ja kuorolauluja. Hänen sävellyksiään ovat muun muassa seuraavat:


title: Eric Gustaf Ehrström

text: Eric Gustaf Ehrström (29. toukokuuta 1791 Luoto – 25. huhtikuuta 1835 Pietari) oli suomalainen pappi ja kirjailija.


title: Eric Gustaf Ehrström

text: Ehrströmin vanhemmat olivat Kruunupyyn kappalainen Anders Ehrström (k. 1822) ja hänen toinen puolisonsa Anna Maria Reinius. Hän pääsi ylioppilaaksi 1807 ja valmistui filosofian maisteriksi 1816. Ehrström opiskeli venäjän kieltä Moskovassa 1812–1813. Hän osallistui rykmentin komissaarina Suomen sotaan vuonna 1808 vajaan neljän kuukauden ajan ja piti tänä aikana päiväkirjaa joka on myöhemmin julkaistu.


title: Eric Gustaf Ehrström

text: Ehrström oli Turun hovioikeuden ja lääninhallituksen venäjän kielen kääntäjänä vuodesta 1813 ja Turun akatemian Venäjän historian ja kirjallisuuden dosenttina vuodesta 1816. Hän sai pappisvihkimyksen 1824 ja toimi sen jälkeen kirkkoherrana Tenholassa vuodesta 1824 ja vuodesta 1826 Pietarin ruotsalaisessa Pyhän Katariinan seurakunnassa sekä samalla Pietarin evankelis-luterilaisen konsistorin jäsenenä. Ehrström sai rovastin arvon 1826.


title: Eric Gustaf Ehrström

text: Ehrström kirjoitti venäjänkielen oppikirjoja. Hän vaati Åbo Underrättelserissä julkaistussa kirjoitussarjassa "Finska språket betraktadt såsom nationalspråk", että suomen kieli on otettava oppiaineeksi ja siitä on tehtävä opetuskieli kouluihin. Hän vaati myös että virkamiesten on käytettävä virallisissa kirjoituksissa suomea.


title: Eric Gustaf Ehrström

text: Ehrström oli naimisissa vuosina 1816–1831 Ulrika Lovisa Ahlstedtin (k. 1831) kanssa ja vuodesta 1832 Kristina Andrietta Fredrika Schulman (k. 1836) kanssa. Hänen poikiaan olivat opettaja Anders Johan Erik Ehrström (1818–1844) ja senaatin prokuraattori ja professori Karl Gustaf Ehrström (1822–1886).


title: Ramundebodan kirkko

text: Ramundebodan kirkko () on Ruotsissa Laxån kunnassa sijaitseva kirkkorakennus. Tyyliltään se on puinen barokkityylinen kirkko. Se rakennettiin vuosina 1686–1688. Aluksi kirkko sijaitsi Ramundebodan luostarin vieressä, mutta siirrettiin sieltä Laxån taajamaan vuonna 1899.


title: Fredrik August Ehrström

text: Fredrik August Ehrström (12. tammikuuta 1801 Luoto – 19. maaliskuuta 1850 Helsinki) oli suomalainen säveltäjä, kuoronjohtaja, urkuri ja laulunopettaja.


title: Fredrik August Ehrström

text: Ehrströmin vanhemmat olivat kauppias Anders Ehrström ja Anna Maria Reinius ja puoliso vuodesta 1842 Emelie (Emma) Augusta Matheizen (k. 1905). Heidän pojanpoikansa oli säveltäjä ja musiikkikriitikko Otto J. S. Ehrström. Ehrström harjoitti merimiesopintoja Pietarsaaressa ja suoritti perämiestutkinnon Vaasassa 1818. Ylioppilaaksi hän tuli 1824. Ehrström aloitti 1824 lakitieteen opinnot Turun yliopistossa. Opinnot keskeytyivät 1829, ja Ehrström siirtyi veljensä, Mynämäen kihlakunnan kruununvoudin Anton Mauritz Ehrströmin apulaiseksi.


title: Fredrik August Ehrström

text: Pian Ehrström muutti Pietariin, missä hänen toinen veljensä Eric Gustaf Ehrström toimi ruotsinkielisen Pyhän Katariinan seurakunnan kirkkoherrana. Hän alkoi toimia seurakunnan kirkkokoulun laulunopettajana, kunnes siirtyi Helsinkiin. Hän johti helsinkiläisen Akateemisen Musiikkiseuran kuoroa 1833–1835 ja toimi laulunopettajana vuodesta 1833 Helsingin yksityisessä lyseossa, 1839 triviaalikoulussa ja 1841 ylemmässä alkeiskoulussa. Helsingin Vanhan kirkon urkuri hän oli vuodesta 1840 ja hoiti vuosina 1836–1850 teologian ylioppilaiden messuharjoituksia.


title: Fredrik August Ehrström

text: Ehrströmin laulelmat olivat omana aikanaan pidettyjä. Hänen tuotantoonsa kuuluu noin 40 yksinlaulua, kuten "Den öfvergivna" ja "Den sjuttonårijga", sekä kymmenkunta kuorolaulua kuten "Tonernas värde", "Stjärnan", "Bachi vaggvisa", "Vårt land" ja "Stilla skuggor". Osan lauluista hän sävelsi lapsuudenystävänsä Runebergin runoihin, kuten "Lähteellä" ("Vid en källa") ja "Joutsen" ("Svanen"). Ehrström julkaisi myös kaksi teosta musiikin opetusta varten sekä teokset yksin- ja kuorolauluistaan.


title: Fredrik August Ehrström

text: Ehrströmin teoksia ovat:


title: Skagershultin vanha kirkko

text: Skagershultin vanha kirkko () on Ruotsissa Laxån kunnassa Hasselforsin taajaman lähellä sijaitseva kirkko, joka on rakennettu puusta. Se on kunnan vanhin kirkko ja on rakennettu vuonna 1651.


title: Van der Grintenin projektio

text: Van der Grintenin projektio on karttaprojektio, joka ei ole oikeapintainen eikä oikeakulmainen. Se kuvaa koko maapallon ympyrän muotoisena, mutta napaseudut näkyvät kartassa suhteettoman laajoina. Projektio on ensimmäinen Alphons J. van der Grintenin vuonna 1904 laatimasta neljästä projektiosta, ja useimmista muista projektioista poiketen se on jokseenkin mielivaltainen geometrinen konstruktio. Se tuli tunnetuksi, kun yhdysvaltalainen National Geographic Society käytti sitä maailmankartoissaan vuodesta 1922 aina vuoteen 1988 saakka.


title: Van der Grintenin projektio

text: Van der Grintenin projektio voidaan määritellä algebrallisesti seuraavasti:


title: Van der Grintenin projektio

text: missä formula_3:llä on sama etumerkki kuin kunkin paikkakunnanpituusasteen ja kartan keskipituuspiirin erotuksella formula_4, ja formula_5:llä sama etumerkki kuin leveysasteella formula_6 ja


title: Van der Grintenin projektio

text: Päiväntasaajalla, jossa formula_12, on


title: Van der Grintenin projektio

text: Vastaavasti jos formula_15 tai formula_16, määritellään


title: Van der Grintenin projektio

text: Kaikissa tapauksissa, formula_6 on leveysaste, formula_20 pituusaste ja formula_21 kartan keskikohdan kautta kulkeva pituusaste.


title: David Chodounsky

text: David Chodounsky (s. 25. kesäkuuta 1984) on yhdysvaltalainen alppihiihtäjä.


title: David Chodounsky

text: Alppihiihdon maailmancupissa Chodounsky kilpaili ensimmäisen kerran Alta Badiassa joulukuussa 2009. Ensimmäiset maailmancupin pisteensä hän sai tammikuussa 2011 Zagrebin pujottelusta, jossa hän sijoittui 20:nneksi. Kymmenen parhaan joukkoon hän sijoittui ensimmäisen kerran oltuaan kymmenes Adelbodenin pujottelussa tammikuussa 2013. Parhaimmillaan hän on sijoittunut maailmancupissa neljänneksi Val d'Isèren pujottelussa joulukuussa 2015.


title: David Chodounsky

text: Sankt Moritzin MM-kilpailuissa 2017 hän oli suurpujottelussa yhdestoista ja pujottelussa kahdestoista.


title: Pikkukirsikkatetra

text: Pikkukirsikkatetra ("Hyphessobrycon socolofi") on tetrojen heimoon kuuluva kala.


title: Pikkukirsikkatetra

text: Se kasvaa enimmillään 5,6 cm pitkäksi.


title: Pikkukirsikkatetra

text: Pikkukirsikkatetroja tavataan Rio Negron vesistössä Brasiliassa. Ne elävät hitaasti virtaavissa sivujoissa, joiden vesi on tummanruskeaa ja hapanta hajoavan orgaanisen aineksen vaikutuksesta.


title: Veronique Hronek

text: Veronique Hronek (s. 23. syyskuuta 1991) on saksalainen alppihiihtäjä.


title: Veronique Hronek

text: Alppihiihdon maailmancupissa Hronek kilpaili ensimmäisen kerran Sankt Moritzissa joulukuussa 2010. Ensimmäiset maailmancupin pisteensä hän sai joulukuussa 2011 Lake Louisen supersuurpujottelusta, jossa hän sijoittui 29:nneksi. Kymmenen parhaan joukkoon hän pääsi ensimmäisen kerran Bad Kleinkirchheimin supersuurpujottelussa tammikuussa 2012 oltuaan kuudes. Se on myös hänen paras sijoituksensa maailmancupissa.


title: Veronique Hronek

text: Hronek sijoittui Crans-Montanan nuorten MM-kilpailuissa 2011 suurpujottelussa neljänneksi. Ensimmäisissä aikuisten MM-kisoissaan Schladmingissa 2013 hän kuului Saksan pronssijoukkueeseen joukkuekilpailussa. Lisäksi hän oli superalppiyhdistetyssä 12:s. Vailin / Beaver Creekin MM-kilpailuissa 2015 hän sijoittui supersuurpujottelussa 11:nneksi ja alppiyhdistetyssä 13:nneksi.


title: Francesca Marsaglia

text: Francesca Marsaglia (s. 27. tammikuuta 1990) on italialainen alppihiihtäjä. Myös hänen veljensä, Matteo Marsaglia, on alppihiihtäjä.


title: Francesca Marsaglia

text: Alppihiihdon maailmancupissa Marsaglia kilpaili ensimmäisen kerran Sestrieressä helmikuussa 2008. Ensimmäiset maailmancupin pisteensä hän sai joulukuussa 2010 Lake Louisen syöksylaskusta, jossa hän sijoittui 13:nneksi. Kymmenen parhaan joukkoon hän sijoittui ensimmäisen kerran oltuaan yhdeksäs Sankt Moritzin suurpujottelussa joulukuussa 2013. Parhaimmillaan hän on ollut maailmancupissa kuudes Meribelin supersuurpujottelussa maaliskuussa 2015


title: Francesca Marsaglia

text: Sotšin olympialaisissa 2014 hän sijoittui suurpujottelussa 16:nneksi. Vailin / Beaver Creekin MM-kilpailuissa 2015 hän oli alppiyhdistetyssä kahdeksas.


title: Kääpiömonninen

text: Kääpiömonninen "(Corydoras pygmaeus)" on pienikokoinen monnislaji. Sitä pidetään akvaariokalana.


title: Kääpiömonninen

text: Se jää tyypillisesti noin kahden sentin pituiseksi. Kääpiömonninen on kotoisin Etelä-Amerikasta Madeira-joen vesistöstä. Se elää pienissä sivujoissa ja tulvametsissä. Sitä tavataan usein suurissa ryhmissä puunjuurien tai rantakasvien alla.


title: Robert Ehrström

text: Robert Otto Fredrik Ehrström (29. maaliskuuta 1874 Helsinki – 30. toukokuuta 1956 Helsinki) oli suomalainen lääkäri ja professori.


title: Robert Ehrström

text: Ehrström väitteli kirurgian tohtoriksi 1900, keskittyi aluksi lääketieteen kemiaan ja toimi alan dosenttina 1902–1910, minkä jälkeen dosentuuri siirrettiin sisätaudeille. Vuosina 1920–1930 hän oli Helsingin yliopiston sisätautiopin ylimääräinen ja 1930–1941 varsinainen professori. Hän oli erityisesti kiinnostunut maksa- ja verenpainetaudeista sekä suolistoloisista.


title: Robert Ehrström

text: Hänen isänsä oli Karl Gustaf Ehrström.


title: Stefan Luitz

text: Stefan Luitz (s. 26. maaliskuuta 1992) on saksalainen alppihiihtäjä.


title: Stefan Luitz

text: Hän kuului Schladmingin MM-kilpailuissa 2013 Saksan pronssijoukkueeseen joukkuekilpailussa. Sankt Moritzin MM-kilpailuissa 2017 hän oli suurpujottelussa neljästoista.


title: Stefan Luitz

text: Alppihiihdon maailmancupissa Luitz kilpaili ensimmäisen kerran Adelbodenissa tammikuussa 2011. Ensimmäiset maailmancupin pisteensä hän sai helmikuussa 2012 Crans-Montanan suurpujottelusta, jossa hän sijoittui 29:nneksi. Kymmenen parhaan joukkoon – ja samalla palkintokorokkeelle – hän pääsi ensimmäisen kerran Val d'Isèren suurpujottelussa joulukuussa 2012 oltuaan toinen. Vuotta myöhemmin hän oli vastaavassa kilpailussa kolmas. Joulukuussa 2014 hän sijoittui kolmanneksi Åren suurpujottelussa. Hän oli kolmas myös Garmisch-Partenkirchenin suurpujottelussa tammikuussa 2017. Hän sijoittui joulukuussa 2017 kolmanneksi Beaver Creekin ja toiseksi Val d’Isèren suurpujottelussa. Ensimmäisen voittonsa hän saavutti Beaver Creekin suurpujottelussa joulukuussa 2018.


title: Ryan Cochran-Siegle

text: Ryan Cochran-Siegle (s. 27. maaliskuuta 1992) on yhdysvaltalainen alppihiihtäjä, joka kilpailee vauhtilajeissa. Hänen äitinsä, Barbara Cochran, on pujottelun olympiavoittaja Hänen serkkujaan ovat alppihiihtäjät Jimmy Cochran, Robby Kelley, Tim Kelley, Jessica Kelley ja Roger Brown.


title: Ryan Cochran-Siegle

text: Nuorten maailmanmestaruuskilpailuissa Cochran-Siegle voitti kultaa vuonna 2012 sekä syöksylaskussa että alppiyhdistetyssä. Schladmingin MM-kilpailuissa 2013 hän sijoittui supersuurpujottelussa 15:nneksi. Pyeongchangin olympialaisissa 2018 hän oli suurpujottelussa yhdestoista ja supersuurpujottelussa neljästoista.


title: Ryan Cochran-Siegle

text: Alppihiihdon maailmancupissa Cochran-Siegle kilpaili ensimmäisen kerran Lake Louisessa marraskuussa 2011. Ensimmäiset maailmancupin pisteensä hän sai joulukuussa 2011 Beaver Creekin supersuurpujottelusta, jossa hän sijoittui 29:nneksi. Kymmenen parhaan joukkoon hän sijoittui ensimmäisen kerran oltuaan kymmenes Santa Caterina]n alppiyhdistetyssä joulukuussa 2016.


title: Karmela Bélinki

text: Karmela Bélinki (s. 19. toukokuuta 1947 Helsinki) on toimittaja, tutkija ja kirjailija. Vuonna 1997 uutisoitiin, että hän olisi väitellyt filosofian tohtoriksi.


title: Karmela Bélinki

text: Bélinki työskenteli työvoimaministeriössä, Suomen ulkomaankauppaliitossa, kieltenopettajien liitossa ja Yleisradiossa, kunnes hänet vuonna 1997 nimitettiin Suomalais-norjalaisen kulttuuri-instituutin ensimmäiseksi johtajaksi Osloon.


title: Karmela Bélinki

text: Bélinki on toiminut sekä kotimaisissa että kansainvälisissä juutalaisjärjestöissä.


title: Karmela Bélinki

text: Vuonna 1984 Bélinki esitti Helsingin yliopistossa väitöskirjaksi englanninkielisen tutkimuksen naisasialiikkeen historiasta. Tutkimus sai painoluvan, mutta väitöstilaisuudessa molemmat vastaväittäjät ehdottivat sen hylkäämistä. Tapausta puitiin myöhemmin muun muassa väittelijän oikeusturvan kannalta. Bélinki väitteli myöhemmin tanskalaisessa Knightsbridgen yliopistossa. Knightsbridgen yliopiston tutkintoja ei tunnusteta mm. Tanskassa. Tanskan korkeakoulu- ja tiedeministeriö kielsi Knightsbridgeltä "university"-nimikkeen käytön vuonna 2010.


title: Karmela Bélinki

text: Bélinki toimi 1980-luvun alussa Helsingin kaupunginvaltuustossa aluksi Ruotsalaisen kansanpuolueen ryhmässä, mutta siirtyi 1980 kesken kauden kokoomuksen valtuustoryhmään. Hän oli jäsenenä Helsingin kulttuurilautakunnassa 1981–1984, mutta jätti sitten oman ilmoituksensa mukaan politiikan lopullisesti ja keskittyi tutkijan uraan.


title: Aitotäpläpleko

text: Aitotäpläpleko ("Hypostomus punctatus") on imumonneihin kuuluva alun perin eteläamerikkalainen kalalaji, se on kotoisin Brasilian eteläosista. Aitotäpläpleko kasvaa 30 cm pitkäksi. Siinä on vaaleanruskealla pohjalla tumman ruskeita täpliä.


title: Aitotäpläpleko

text: Tätä ja muita täpläplekolajeja pidetään suurikokoisissa akvaarioissa. Täpläplekojen lajinmääritys on vaikeaa, ja luultavasti kaikki aitotäpläplekoina myydyt kalat eivät kuulu juuri tähän lajiin.


title: Henrik Kristoffersen

text: Henrik Kristoffersen (s. 2. heinäkuuta 1994 Lørenskog, Norja) on norjalainen alppihiihtäjä.


title: Henrik Kristoffersen

text: Nuorten maailmanmestaruuskilpailuissa Kristoffersen voitti vuonna 2012 kultaa suurpujottelussa ja hopeaa pujottelussa sekä alppiyhdistetyssä. Vuonna 2013 hän voitti kultaa alppiyhdistetyssä. Vuoden 2014 nuorten MM-kilpailuissa Kristoffersen saavutti kultaa sekä pujottelussa että suurpujottelussa, kuten myös vuonna 2015. Kukaan muu alppihiihtäjä ei ole saavuttanut kuutta nuorten maailmanmestaruutta. Sotšin olympialaisissa 2014 hän saavutti pujottelussa pronssia ja oli suurpujottelussa kymmenes. Vailin / Beaver Creekin MM-kilpailuissa 2015 hän sijoittui pujottelussa neljänneksi ja suurpujottelussa 13:nneksi. Sankt Moritzin MM-kilpailuissa 2017 hän oli pujottelussa ja suurpujottelussa neljäs. Pyeongchangin olympialaisissa 2018 hän saavutti hopeaa suurpujottelussa yli sekunnin Marcel Hirscherille hävinneenä.


title: Henrik Kristoffersen

text: Alppihiihdon maailmancupissa Kristoffersen kilpaili ensimmäisen kerran Kranjska Gorassa maaliskuussa 2012. Ensimmäiset maailmancupin pisteensä hän sai viikkoa myöhemmin Schladmingin suurpujottelusta, jossa hän sijoittui 24:nneksi. Kolmen parhaan joukkoon hän sijoittui ensimmäisen kerran oltuaan kolmas Levin pujottelussa marraskuussa 2013. Toistamiseen hän laski kolmanneksi Adelbodenin pujottelussa tammikuussa 2014. Tammikuun aikana hän saavutti toisen sijan Kitzbühelin pujottelussa. Ensimmäisen voittonsa Kristoffersen saavutti Schladmingin iltapujottelussa 28. tammikuuta 2014. Suurpujottelussa hän saavutti ensimmäisen palkintosijansa oltuaan kolmas Kranjska Gorassa 8. maaliskuuta 2014. Hän oli samalla paikkakunnalla kolmas myös seuraavan päivän pujottelukilpailussa. Hän sijoittui kaudella 2013–2014 pujottelucupissa kolmanneksi ja maailmancupin kokonaiskilpailussa seitsemänneksi.


title: Henrik Kristoffersen

text: Kaudella 2014–2015 Kristoffersen voitti Levin pujottelun. Adelbodenin suurpujottelussa ja Wengenin pujottelussa hän oli kolmas. Hän voitti Kranjska Goran pujottelun ja Meribelin suurpujottelun. Maailmancupin kokonaiskilpailussa hän oli kahdeksas ja pujottelucupissa neljäs. Kaudella 2015–2016 hän sijoittui Beaver Creekin suurpujottelussa kolmanneksi ja voitti Val d'Isèren pujottelun. Alta Badian suurpujottelussa hän oli toinen ja voitti Madonna di Campiglion pujottelun. Hän sijoittui toiseksi Santa Caterinan pujottelussa ja voitti Adelbodenin, Wengenin, Kitzbühelin ja Schladmingin pujottelut. Hinterstoderin ja Kranjska Goran suurpujotteluissa hän oli kolmas, Kranjska Goran pujottelussa toinen. Hän voitti pujottelucupin, sijoittui maailmancupin kokonaiskilpailussa toiseksi ja suurpujottelucupissa kolmanneksi.


title: Henrik Kristoffersen

text: Kristoffersen sijoittui kaudella 2016–2017 Val d’Isèressä suurpujottelussa kolmanneksi ja voitti pujottelun. Hän voitti Madonna di Campiglion pujottelun ja oli kolmas Zagrebin pujottelussa. Adelbodenissa, Wengenissä ja Schladmingissa hän voitti pujottelun. Maailmancupin kokonaiskilpailussa hän sijoittui kolmanneksi, pujottelucupissa toiseksi ja suurpujottelucupissa viidenneksi. Kaudella 2017–2018 hän oli toinen Levin ja Val d'Isèren pujottelussa, Beaver Creekin suurpujottelussa sekä Alta Badian suurpujottelussa ja parisuurpujottelussa. Madonna di Campiglion ja Zagrebin pujotteluissa hän sijoittui kolmanneksi. Adelbodenissa hän oli toinen suurpujottelussa ja kolmas pujottelussa. Wengenin pujottelussa hän sijoittui toiseksi. Hän voitti Kitzbühelin pujottelun ja sijoittui Schladmingissa toiseksi. Kranjska Gorassa hän sijoittui toiseksi sekä pujottelussa että suurpujottelussa. Hän oli toinen myös Åren suurpujottelussa. Hän sijoittui toiseksi maailmancupin kokonaiskilpailussa sekä pujottelu- ja suurpujottelucupeissa.


title: Henrik Kristoffersen

text: Kaudella 2018–2019 Kristoffersson sijoittui toiseksi Levin pujottelussa ja Val d’Isèren suurpujottelussa. Saalbach-Hinterglemmin pujottelussa hän oli kolmas. Adelbodenissa hän sijoittui toiseksi suurpujottelussa ja kolmanneksi pujottelussa.


title: Haarniskamonni

text: Haarniskamonni ("Megalechis personata)" on aitopanssarimonneihin kuuluva pohjakala. Se on kotoisin Etelä-Amerikasta. Haarniskamonnien taksonomia ja sen mukana suomenkielinen nimistö vaikuttaa olevan epäselvä. FishBasen mukaan "M. personata" on "M. thoracata"n vanhentunut nimi, ja suvun toinen laji on "M. picta".


title: Haarniskamonni

text: Haarniskamonni kasvaa noin 18 cm pitkäksi. Sen voi erottaa lähisukulaisestaan pistehaarniskamonnista ("Megalechis thoracata") pyrstöevän värityksen avulla: haarniskamonnin pyrstö on tasaisen harmaa, pistehaarniskamonnilla siinä on tummempi pystyraita.


title: Haarniskamonni

text: Haarniskamonneja pidetään akvaarioissa. Ne lisääntyvät jopa kotiakvaarioissa, ja kaikki myynnissä olevat kalat ovatkin vankeudessa kasvatettuja.


title: Dominions 3: The Awakening

text: Dominions 3: The Awakening on ruotsalaisen Illwinterin vuonna 2006 julkaisema vuoropohjainen strategiapeli. Illwinterissä työskentelee vain kaksi henkilöä: Johan Karlsson ja Kristoffer Ostermann. "Dominions" on mytologioihin ja taikuuteen pohjautuva peli, mutta aseistus ja eräät muut pelin ominaisuudet vittaavat historiaan.


title: Jääpallon II-divisioona 1971-1972

text: Kaudella 1971-1972 jääpallon toiseksi korkein sarjataso II-divisioona pelattiin kolmessa lohkossa. Lohkojen voittajat etenivät SM-sarjan karsintaan, jonka voittaja nousi SM-sarjaan. Lohkojen viimeiset putosivat III-divisioonaan. Kausi oli viimeinen joka pelattiin Palloliiton alaisuudessa. Seuraavana kautena ottelujen järjestämisestä vastasi maaliskuussa 1972 perustettu Suomen Jääpalloliitto.


title: Jääpallon II-divisioona 1971-1972

text:
Ottelut länsilohkon voitosta:
Tarmo-V-67 1-2
V-67-Tarmo Tarmo luopui.


title: Jääpallon II-divisioona 1971-1972

text:
LaPa nousi SM-sarjaan, josta putosi VPP
LoKV, JMP ja PatV putosivat III-divisioonaan, josta nousivat Dicken, ToPV ja PU-62


title: Jukka Hakala (jalkapalloilija)

text: Jukka Sakari Hakala (s. 7. marraskuuta 1977 Kokkola) on entinen suomalainen jalkapalloilija ja nykyinen jalkapallovalmentaja. Hän oli pelipaikaltaan keskuspuolustaja tai puolustava keskikenttäpelaaja.


title: Jukka Hakala (jalkapalloilija)

text: Hakala aloitti uransa kasvattajaseurassaan Kokkolan Pallo-Veikoissa, joita edusti kausina 1996–1998. Syksyllä 1998 hän siirtyi ammattilaiseksi Tanskan Superliigan Silkeborg IF:ään, jossa hän pelasi kaudet 1998–2002 vakiinnuttamatta kuitenkaan pelipaikkaansa. Syksyllä 2002 Hakala siirtyi Norjaan Elitesarjan IK Startiin, jossa hän kuului pelaanneeseen kokoonpanoon. IK Start putosi kaudeksi 2003 Norjan toiseksi korkeimmalle sarjatasolle 1. divisioonaan, jossa tuli muutamia pelejä. Kaudella 2004 hän siirtyi Norjan pääsarjassa pelanneeseen Sogndal Fotballiin.


title: Jukka Hakala (jalkapalloilija)

text: Kaudella 2005 Jukka Hakala palasi Suomeen ja edusti Veikkausliigan torniolaista TP-47:ää kauden ajan ja Veikkausliigapelejä kertyi kaikkiaan 25 ja niissä kaksi maalia. Torniolaiset putosivat kaudella Ykköseen, ja Hakala siirtyi takaisin Norjaan 1. divisioonassa pelannesseen Notodden FK:hon, jossa hän pelasi kolme kautta.


title: Jukka Hakala (jalkapalloilija)

text: Kaudeksi 2010 Hakala palasi kotiseudulleen kasvattajaseuraansa KPV:hen, joka pelasi silloin Ykkösessä, mutta putosi kaudeksi 2012 Kakkoseen. Kauden 2011 aikana hän siirtyi Henri Myntin kanssa valmennustehtäviin, vaikka kuului myös pelaavaan kokoonpanoon.


title: Rantamonni

text: Rantamonni ("Hoplosternum littorale") on aitopanssarimonneihin kuuluva pohjakala. Se on kotoisin Etelä-Amerikasta.


title: Rantamonni

text: Rantamonni kasvaa noin 21 cm pitkäksi. Sitä tavataan Amazonin, Orinocon ja La Platan vesistöissä.


title: Rantamonni

text: Rantamonni elää suoalueilla. Kuivan kauden aikana se syö monia maahyönteisiä.


title: Augusta Holtz

text: Augusta Holtz (3. elokuuta 1871 - 21. lokakuuta 1986) oli saksalaissyntyinen yhdysvaltalainen henkilö. Hän syntyi Posenin provinssissa nykyisen Puolan alueella, joka oli aikanaan osa Saksan keisarikuntaa. Hän muutti vanhempineen Yhdysvaltoihin vuonna 1873. Hänen isänsä omisti maatilan lähellä Troyta, Illinoisissa. Hän muutti myöhemmin St. Louis Countyyn, Missouriin. Holtz kuoli 115 vuoden ja 79 päivän iässä vuonna 1986.


title: Augusta Holtz

text: Holtz oli aikanaan todistetusti maailman vanhin ihminen Emma Wilsonin kuoltua 13. lokakuuta 1983 kuolemaansa asti. Hänen jälkeen titteli siirtyi Mary McKinneylle vähäksi aikaa. Holtz on edelleenkin vanhimmaksi koskaan elänyt saksalaissyntyinen henkilö.


title: Petri Nieminen (säveltäjä)

text: Petri Nieminen (s. 1965) on suomalainen säveltäjä ja puhallinmuusikko. Hänet tunnetaan erityisesti elokuva- ja teatterisäveltäjänä. Lisäksi Nieminen on toiminut saksofonin- ja klarinetinsoiton opettajana muun muassa Tampereen konservatoriossa ja Pirkanmaan musiikkiopistossa.


title: Petri Nieminen (säveltäjä)

text: Tamperelainen Nieminen on tehnyt musiikkia useisiin elokuviin ja televisiosarjoihin. Hänen sävellyksiään kuullaan muun muassa elokuvissa "Eila", "Joki" ja "Sairaan kaunis maailma" sekä televisiosarjassa "Rikospoliisi ei laula". "Joki"-elokuvan musiikki oli ehdolla Jussi-palkinnon saajaksi vuonna 2002.


title: Petri Nieminen (säveltäjä)

text: Elokuvien ja television lisäksi Nieminen on säveltänyt musiikkia muun muassa Oulun ja Rauman kaupunginteattereille sekä Teatterikorkeakoululle. Lisäksi hän on työskennellyt muusikkona Tampereen Työväen Teatterissa ja säveltänyt musiikkia kamariorkestereille.


title: Otto Walter Ehrström

text: Otto Walter Ehrström (4. kesäkuuta 1890 Turku – 19. maaliskuuta 1966 Turku) oli suomalainen eläinlääkäri, eläinlääketieteen tohtori. Hän toimi vuosina 1918-1954 Helsingin kaupungineläilääkärinä. Hän oli Suomen maidontarkastutoiminnan uranuurtajia. Hän opiskeli Saksassa ja väitteli tohtoriksi Leipzigissä 1920. Hän on ensimmäinen suomalainen, joka on väitellyt maitohygienian alalta tohtoriksi.


title: Otto Walter Ehrström

text: 1920-luvulla Ehrström loi Helsinkiin maidontarkastusjärjestelmän. Se sisälsi säännönmukaisen näytteenoton tuotantoketjun eri vaiheista tuottajalta kuluttajalle. Oleellisena osana siihen kuuluivat tuottajatiloilla suoritettu hygieeninen valvonta sekä siihen liittyvä valistus- ja neuvontatyö. Hän otti ohjelmaan jo 1920-luvulla palkitsemis- ja kilpailutoiminnan. Helsingissä otettiin käyttöön vuonna 1932 laatumaksutapa maidon hinnoitteluun. Näiden toimenpiteiden johdosta maidon laatu parani tuntuvasti.


title: Otto Walter Ehrström

text: Helsingin maidontarkastusjärjestelmä otettiin käyttöön muissakin kaupungeissa ja kauppaloissa. Se oli mallina myös 1946 säädetyssä maidontarkastuslaissa. Sen valmistelussa ja toteutuksessa Walter Ehrström oli keskeisesti mukana. Myös nykyinen EU-lainsäädäntö rakentuu samoille periaatteille.


title: Otto Walter Ehrström

text: Walter Ehrström osallistui aktiivisesti kansainväliseen toimintaan. Hänellä oli merkittävät ansiot siinä, että UNICEF lahjoitti 1950-luvulla huomattavan määrän meijerikoneita Suomen valtiolle, joka sitten myi ne edelleen meijereille. Valuuttapulan takia meijerit eivät sodan jälkeen päässeet uusimaan vanhoja kuluneita koneitaan.


title: Otto Walter Ehrström

text: Kaukokatseisena miehenä Ehrström tajusi, ettei yksityinen henkilö tai pieni ryhmä yksin saa suuria aikaan yleisessä kehityksessä. Tämän takia hänen aloitteestaan perustettiin lukuisia terveydenhoitotyötä tekeviä yhdistyksiä. Vielä tänä päivänäkin näistä ovat toiminnassa mm. Maitohygienialiitto ja Maito ja Terveys r.y. Tunnustuksena työstään elintarvikehygienian, erityisesti maitohygienian hyväksi hänet promovoitiin kunniatohtoriksi vuonna 1953 Hannoverissa Saksassa ja 1965 Helsingin Eläinlääketieteellisessä korkeakoulussa.


title: Otto Walter Ehrström

text: Ehrströmin elämäntyötä kunnioittamaan perustettiin 1958 Walter Ehrströmin säätiö. Säätiö on lahjoittanut Helsingin yliopistoon jo kaksi pysyvää maitohygienian alan professuuria edistämään alan tieteellistä tutkimusta. Säätiö jakaa myös mitaleita laadukkaille maidontuotantotiloille.


title: Taste

text: Taste oli vuosina 1967–1971 toiminut maineikas irlantilainen blues rock -yhtye.


title: Taste

text: Sen alkujuuret olivat dublinilaisessa pääasiassa viihdemusiikkia esittäneessä Fontana Showbandissa (loppuaikoina orkesterin nimi oli Impacts), jonka riveissä toimeentuloaan hankkivat blues-harrastajat kitaristi Rory Gallagher, basisti Charlie McCracken ja rumpali John Wilson.


title: Taste

text: Fontana Showband hajosi vuoden 1967 loppupuolella, joten kolmikko päätti perustaa oman yhtyeen, kun bluesin arvostus saarivaltakunnassa oli muutenkin noussut. Itse asiassa trio oli jo tehnyt tiettävästi heinäkuussa 1967 äänityksiä Belfastissa Major Minor -yhtiölle. Tuolloin niitä ei kuitenkaan julkaistu, vaan nämä myöhempiin töihin verrattuna heikkotasoiset esitykset on julkaistu myöhemmin Saksassa nimellä "Taste First" (BASF 20 29084-0).


title: Taste

text: Soitettuaan Irlannissa muutaman koeluontoisen keikan yhtye lähti promoottorinsa järjestämänä esiintymään vakituisesti Hampuriin. Vuoden aikana syntyi niin paljon soittokokemusta, että vuoden 1968 lopulla yhtye palasi levyttäminen mielessään Dubliniin ja sieltä edelleen Lontooseen. Yhtye saikin levytyssopimuksen Polydor Recordsin kanssa ja teki ensimmäisen Englannin kiertueensa. Yhtyeen nimeä kantava esikoisalbumi otettiin kohtalaisen hyvin vastaan, mutta varsinainen läpimurto tapahtui Wightsaaren suurilla festivaaleilla vuonna 1969. Yhtyeen toinen albumi oli nimeltään "On the Boards" (Polydor 583 083). Yhtyeestä alettiin puhua "Irlannin Creamina", ja kun sen johtaja Rory Gallagherin rooli oli niin merkittävä, yhtyeen muut jäsenet turhautuivat ja yhtye lopetti toimintansa vuonna 1971 ollessaan suosionsa huipulla.


title: Taste

text: McCracken ja Wilson perustivat sitten Jim Creganin kanssa lyhytikäiseksi jääneen Stud-yhtyeen ja Rory Gallagher alkoi esiintyä oman nimensä alla basisti Gerry McAvoyn ja rumpali Wilgar Campbellin kanssa.


title: Lockheed F-94 Starfire

text: Lockheed F-94 Starfire on Yhdysvalloissa suunniteltu ja valmistettu, kaksipaikkainen jokasään suihkuhävittäjä. Lentokonetyyppi oli F-80 Shooting Starin seuraaja. F-94 Starfire kykeni 1 030 km/h huippunopeuteen, ja sitä käytettiin Korean sodassa. Koneen pääasiallinen käyttö tapahtui B-29 Superfortressien suojahävittäjänä.


title: Lockheed F-94 Starfire

text: Suorasiipinen, taikka oikeammin ilmaistuna: loivasti trapetsisiipinen konetyyppi jäi Yhdysvaltain lentävän kansalliskaartin ANG:n käyttöön, aina 1960-luvun alulle asti.


title: Lockheed F-94 Starfire

text: Aseistuksenaan tämä konetyyppi käytti 24 kappaleen erissä laukaistuja 2,75" (tuuman) "Mighty Mouse" -tyyppisiä ilmasta ilmaan-raketteja. A- ja B-versioissa oli keulassa, taikka siipien alla sijaitsevissa erillisissä podeissa neljä 12,7 mm (.50 BMG) kaliiperista Browning M3 -konekivääriä.


title: Banana Yoshimoto

text: Banana Yoshimoto (, s. 24. heinäkuuta 1964 Tokio) on japanilaisen kirjailija Mahoko Yoshimoton () taiteilijanimi.